KHL-Mestaruuskertoimet | Kausi 2021-22 | Odds Shark\nKoti»KHL-Mestaruuskertoimet – Suurjoukkueiden Vuosi Jälleen?\nKHL-Mestaruuskertoimet – Suurjoukkueiden Vuosi Jälleen?\nOdds Sharkin Tiimi | Wed, Dec 8 2021, 5:44am\nUpdated: Tue, Dec 21 2021, 5:33am\nKHL kausi 2021–22 on alkanut erittäin mielenkiintoisella tavalla suomalaisten osalta, kun Jokerit on 41 pelatun ottelun jälkeen vain kaksi pistettä läntisen konferenssin kärjestä. Konferenssien joukkueiden välinen kilpailu käy muutenkin erittäin kovana ja tämän vuoden taso on ollut poikkeuksellisen tasaista. KHL-otteluohjelma on edennyt runkosarjan osalta melkein puoliväliin, joten on hyvä tarkistaa alkukauden menestyneimmät joukkueet.\nBetsson.com on julkaissut sivuillaan KHL-mestaruuskertoimet, joista vedonlyöjät saavat suuntaa antavia merkkejä kauden ennakkosuosikeista. Tällä hetkellä suurimpana ennakkosuosikkina on SKA Pietari, jonka mestaruudelle tarjotaan 7.00 kerrointa. Seuraavaksi isoin ennakkosuosikki on TsSKA Moskova (7.00 kerroin) ja kolmanneksi todennäköinen mestarikandinaatti on Metallurg Magnitogorsk.\nMestaruuskertoimien lisäksi me Odds Sharkilla tarjoamme myös KHL-vedonlyöntioppaan, jossa on tarjolla paljon vihjeitä vedonlyöntiin, KHL-joukkueet katsaus sekä KHL-kausi 2021–22 selitettynä kattavasti. Myös muita mestaruuskertoimet sivuja on tarjolla muun muassa NBA:han sekä NHL:lään.\nKHL-Mestaruuskertoimet Kaudella 2021–22\nSKA Pietari 7.00\nTsSKA Moskova 7.00\nMetallurg Magnitogorsk 8.00\nSalavat Julajev Ufa 8.00\nAk Bars Kazan 9.00\nKHL-mestaruuskertoimet ovat Betsson.com sivustolta 21. joulukuuta 2021.\nTämän Hetken Suurin Ennakkosuosikki KHL:ssä\nTällä hetkellä KHL:ssä on yli viisi joukkuetta, jotka ovat pärjänneet erittäin hyvin alkukauden ja sarjataulukon perusteella on hyvin vaikea sanoa, mikä joukkueista etenee pisimmälle pudotuspeleissä. Vedonlyöntisivustot ovat kuitenkin tehneet kattavan arvionsa tämän hetken ennakkosuosikeista ja seuraavaksi vuorossa onkin tämän hetken isoin ennakkosuosikki KHL:ssä.\nSKA Pietari (7.00)\nSKA Pietari majaili pitkään läntisen konferenssin ykkössijalla, mutta marraskuussa joukkueelle syntyi peräti kuuden pelin tappioputki. Tappioputken jälkeen SKA Pietari on kuitenkin onnistunut voittamaan kymmenestä viimeisestä ottelustaan peräti kahdeksan ottelua, ja joukkueen KHL-tulokset ovat nousemassa kovaa vauhtia oikealle tasolleen.\nSKA Pietari johtaa tällä hetkellä läntisen konferenssin sarjataulukkoa pisteen erolla TsSKA Moskovaan. Kolmantena oleva Dynamo Moskova on vain kahden pisteen päässä SKA Pietarissa, ja moskovalaisilla on yksi ottelu vähemmän takanaan. SKA Pietari on tilastollisesti sarjassa erittäin hyvissä asemissa, sillä se on päästänyt koko KHL:ssä toiseksi vähiten maaleja sekä tehnyt läntisessä konferenssissa kolmanneksi eniten maaleja.\nSKA Pietarin tähtipelaaja on ollut tällä kaudella vasta 25-vuotias Andrei Kuzmenko, joka on tehnyt 40 otteluun 45 tehopistettä. Joukkueen isoin tähti on ollut kuitenkin ruotsalainen maalivahti Lars Johansson, joka on päästänyt ottelua kohden keskimäärin 1.59 maalia, mikä on koko KHL:n paras lukema tällä hetkellä. Johanssonin torjuntaprosentti on ollut 24 ottelussa peräti 93.2 prosenttia, mikä on myös yksi KHL:n parhaita lukemia myös tällä hetkellä.\nVedonlyöntistrategia KHL:n Pitkäaikaisvetoihin\nKHL:ssä kestomenestyjiin ovat kuuluneet viimeisten vuosien ajan SKA Pietari sekä TsSKA Moskova, jotka molemmat etenevät kaudesta toiseen pitkälle pudotuspeleihin saakka. On kuitenkin tärkeää verrata myös muita hyvin menestyneitä joukkueita alkukaudesta, jotta saa luotua kokonaiskuvan vedonlyöntiinsä. Kannattaa suosia varsinkin divisioonan mestaruusvetoja, joissa joukkueita on huomattavasti vähemmän ja todennäköisyys voitolle on isompi.\nTällä hetkellä itäisen konferenssin kamppailussa kannattaa lyödä vetoa varsinkin Metallurg Magnitogorskin puolesta, sillä joukkue on suorittanut poikkeuksellisen korkeasti otteluissa, muiden joukkueiden tasoon verrattaessa. Tarasov -divisioonassa kannattaa laittaa lapulle TsSKA Moskovaa, joka tulee todennäköisesti viemään kyseisen divisioonan mestaruuden runkosarjan päätteeksi.\nBobrov Divisioonan Voittaja\nKuka Voittaa Bobrov Divisioonan kaudella 2021–22\nSKA Pietari 1.80\nSpartak Moskova 101.00\nTorpedo Nižni Novgorod 101.00\nVityaz Podolsk 501.00\nHC Sochi 501.00\nKHL-vedonlyöntikertoimet ovat 10bet.com sivustolta 21. joulukuuta 2021.\nMuut Ennakkosuosikit SKA Pietarin Lisäksi\nVaikka SKA Pietari on asetettu sarjan parhaaksi joukkueeksi tällä hetkellä, on muutama muukin erittäin kova joukkue mukana, jotka voivat hyvinkin napata mestaruuden tulevana keväänä. Seuraavaksi vuorossa muut kauden ennakkosuosikit.\nTsSKA Moskova (7.00)\nTsSKA Moskovan alkukausi oli tasoonsa nähden erittäin heikko ja joukkue sijoittui sijoille 5–8 alkukaudesta. Nyt tekemiseen on kuitenkin saatu täysin uusi vaihe päälle, sillä TsSKA on onnistunut nappamaan viimeisestä 11 ottelusta peräti kahdeksan voittoa. TsSKA Moskova sijoittuu tällä hetkellä läntisen konferenssin toiselle sijalle, vain pisteen päähän SKA Pietarista.\nTsSKA on pelannut koko kauden erittäin pienimaalisia otteluita, ja ottelut ovat usein päättyneet yhden maalin erotuksella moskovalaisille. Vähämaalisien otteluiden myötä TsSKA onkin päästänyt kaikista KHL-joukkueista kolmanneksi vähiten maaleja alkukauden otteluissa, joten sen vahvuus piilee ehdottomasti puolustuksessa ja maalivahtipelissä.\nTsSKA Moskovan tulee saada hyökkäys vielä parempaan kuntoon ennen pudotuspelejä, jotta se voi napata itselleen mestaruuden tulevana keväänä. Joka tapauksessa moskovalaisten suunta on oikea ja tulokset ovat kallistuneet parempaan suuntaan kauden edetessä.\nMetallurg Magnitogorsk (8.00)\nMetallurg Magnitogorsk on aloittanut alkukauden erittäin vahvasti KHL:ssä. Joukkue johtaa tällä hetkellä itäisen konferenssin KHL-sarjataulukkoa selkeästi muihin joukkueisiin verrattuna. Magnitogorsk on voittanut 39 ottelustaan peräti 30 ottelua ja hävinnyt ainoastaan yhdeksän.\nMagnitogorsk on tehnyt lisäksi selvästi KHL:n eniten maaleja kaikista joukkueista ja se on päästänyt itäisen konferenssin viidenneksi vähiten maaleja. Joukkueen vahvuus perustuu myös tasaisiin pelaajiin, eikä ketään suurta nimeä nouse muun joukkueen yli. Tässä vahvuudessa on myös heikkoudet, sillä toiseksi viimeisessä ottelussaan Magnitogorsk laukoi SKA Pietaria vastaan 29 kertaa, mutta onnistui maalinteossa ainoastaan kerran. SKA Pietari laukoi taas ainoastaan 18 kertaa Magnitogorskia vastaan ja onnistui maalinteossa viidesti. SKA Pietari lopulta veikin ottelun luvuin 1–5.\nMagnitogorskin on saatava osumatarkkuutensa parempaan kuntoon, jotta se voi voittaa tällä kaudella KHL:n mestaruuden. Muuten, joukkue on täysin valmis ja kokonaisuudessaan sillä ei ole juuri heikkouksia.\nKuka Voittaa Bobrov Divisioonan 2021-22?\nKHL on jaettu neljään eri divisioonaan, joissa jokaisessa pelaa kuusi joukkuetta. Bobrov -divisioonan voitossa ovat tällä hetkellä kiinni Jokerit ja SKA Pietari. Jompikumpi kyseisistä joukkueista tulee mitä todennäköisemmin viemään kyseisen divisioonan voiton runkosarjan päätteeksi.\nJokerien kerroin on kauden edetessä vain laskenut Bobrov -divisioonan mestaruuskamppailussa. Joukkueelta odotettiin kovan voittoputken jälkeen tason laskua, mutta helsinkiläiset ovat onnistuneet pitämään paikkansa kärkikamppailussa. Jokereilla on tosin tällä hetkellä kolmen ottelun tappioputki ja se sijoittuu sarjataulukossa neljänneksi. Piste-eroa on sarjakärki SKA Pietariin vain kaksi pistettä, mutta Jokerit on pelannut yhden ottelun enemmän.\nSKA Pietari on nostanut viime aikoina tasoaan ja johtaa tällä hetkellä läntistä konferenssia. Jokereiden tulee saada joulutauon jälkeen uusi vaihe otteluihin, jotta se voi haastaa SKA Pietarin läntisessä konferenssissa sekä samalla Bobrov-divisioonassa.\nJokerit on joukkueena tällä hetkellä itsevarma ja joukkueen ykkösmaalitykki Bryan O’Neill on tehnyt 41 otteluun 39 tehopistettä, jolla amerikkalainen hyökkääjä sijoittuu tehopörssin neljännelle sijalle. Viimeisimmissä ottelussaan Jokerit hävisi kotonaan TsSKA Moskovalle lukemin 1–3 ja joukkueen on löydettävä pelillisesti taas uusi rytmi, jotta haluttuja tuloksia alkaa syntymään.\nPäivitämme KHL-ennusteet sivuamme kuukausittain. Tallenna sivu kirjanmerkkeihin ja tarkista tasaisin aikavälein, jotta nappaat itsellesi parhaat KHL-vedonlyöntivihjeet aina oikeaan aikaan.


18.08.2018 klo 15:11\nWeekend-festivaaleilla on vuosien saatossa tapahtunut yhtä ja toista.\nRuumisautolla oli vaikeuksia liikkua festarikansan seassa.\nVuonna 2013 porteilla oli sangen ahdasta. LUKIJAN KUVA\nWeekend-festivaali on nuorison rakastama tapahtuma, jossa esiintyy vuosi toisensa jälkeen elektronisen musiikin ehdottomia kärkinimiä kuten Avicii, Calvin Harris, Armin van Buuren ja David Guetta.\nEniten huomiota Weekend-festivaali on saanut sen kömmähtelevistä järjestelyistä.\nPieleen meni jo heti ensimmäisellä kerralla, kun Weekend järjestettiin Espoon Luukin suositulla ulkoilualueella vuonna 2012. Tuolloin pahimmaksi ongelmaksi nousi liikenne, kun alue ruuhkautui Kehä III:lla ja Vihdintiellä. Festarikävijöiden mukaan jonot olivat pahimmillaan useamman tunnin.\nLiikenneruuhkat eivät olleet suinkaan ainoa epäkohta vaan myös ala-arvoiset majoitusolosuhteet herättivät vuonna 2012 runsaasti arvostelua.\n- Vaikka onkin ensimmäinen kerta kun tämä järjestetään, niin vähän voisi ottaa mallia muualta. Itse olen käynyt paljon festareilla, mutta ikinä en ole tällaiseen joutunut törmäämään, nainen lähetti terveisensä järjestäjille.\nTältä näytti festareiden jälkeen Luukissa vuonna 2012. LUKIJAN KUVA\nJärjestäjät ottivat Luukin kaaoksesta opikseen ja seuraavana vuonna festivaalia ei järjestetty Espoon pöpelikössä vaan Helsingin Kyläsaaressa Sörnäisten kyljessä. Mutta eipä tuolloinkaan selvitty ilman haasteita. Tuolloin ongelmaksi nousi melu. Päälava suunnattiin viranomaisten neuvosta merelle päin, sillä kantakaupunkiin suuntaaminen olisi tuottanut vielä enemmän meteliä.\nMelurajat eivät kuitenkaan Helsingin kaupungin ympäristökeskuksen mukaan ylittyneet.\nJupinaa syntyi myös ahtaiksi koetuista tiloista ja järjestyksenvalvojien tylystä käytöksestä. Weekend festival jatkoi myös seuraavana vuonna Kyläsaaressa, ja sama virsi jatkui. Herttoniemen ja Laajasalon asukkailta satoi valituksia yli 350 kappaletta.\nVuonna 2016 harmitusta aiheutti pääasiassa melu. Viime vuonna melun lisäksi jonokaaos teki paluun.\n- Nyt ei mee kauheen vahvasti tää ohjaus alueelle!!!! mitä vittua klo 15 kaik vittuuntuneita ja järkyttävät jonot kaikilla lipputyypeillä!!!!!! Ja Alan Walker aloittaut jo 20 min sitten!!! eräs jonottaja avautui festivaalin Facebook-sivuilla.\n- Vittu toi jono on sairas. Miks piti muuttaa viimevuoteen tätä sisääntuloo?? ihmetteli toinen.\nIkävä tilanne nähtiin Deadmau5:n keikalla, kun häntä heitettiin kivellä.\n- Piti lopettaa soittaminen, sillä joku ääliö heitti minua kivellä, Deadmau5 tviittasi.\nDeadmau5 ajautui myös sanasotaan Weekend festivalin kanssa.\nTäksi vuodeksi festivaali siirrettiin Helsingin Hietaniemeen, mutta jonotuskaaoksesta ei ole päästy eroon.\nVielä ei ole tiedossa, onko melusta valitettu. Se kuitenkin tiedetään, että festivaalien musiikki kantautui aina Pasilaan ja Kallioon saakka.\nOngelmia syntyi myös kun ruumisautot eivät päässeet kunnolla liikkumaan Hietaniemen alueella.\nRuumisautolla oli vaikeuksia liikkua Hietaniemen alueella.\nArtistikattaus on saanut vuosien saatossa pääasiassa kehuja. Toisin on tänä vuonna. Festivaaleilla esiintyi perjantaina Tekashi 6ix9ine, jolle vaaditaan kolmen vuoden ehdotonta vankeutta. Syytteet koskevat muun muassa seksivideota, jonka rap-artisti on kuvannut 13-vuotiaasta tytöstä vuonna 2015. Videolla räppärin ystävä harjoittaa seksuaalista kanssakäymistä 13-vuotiaan tytön kanssa. Videolla esiintyy myös Tekashi, joka seisoi tytön takana ja teki lantiollaan työntöliikkeitä.\nWeekend Festivalin tämän kesän esiintyjäkattauksessa tapahtui jo aiemmin muutoksia, kun räppäri XXXTenctation ammuttiin kesäkuussa.\nWeekend Festival vetää vuosittain noin 60 000 kävijää.\nJonoja riitti tänäkin vuonna. HENRI KÄRKKÄINEN\nSuomessakin esiintynyttä rap-artistia uhkaa elinikäinen vankeus - sai tuomion lapseen kohdistuneesta seksuaalirikoksestaWeekend-kaaos tallentui videolle - festarivieraat tukkivat arkkua kuljettaneen hautausauton tien


4.11.2017 Kuopion WMH-turnaus - Sotavasara.net\n4.11.2017 Kuopion WMH-turnaus\nViesti Kirjoittaja LAV-Kitsune- » Ti 10.10.2017 14:58\nPelaajien toiveesta 4.11. on luvassa Kuopion Fantasiapeleillä (Asemakatu 16) ensimmäinen iso WMH turnaus. Pelaamme 4 kierrosta ja mukaan mahtuu 16 pelaajaa. Lounastauolle järjestetään yhteistilaus pizzeriasta ja mikäli jotain muuta mielii on paikalla jääkaappi ja mikro eväitä varten. Pienen matkan päässä on keskusta, mistä löytyy useita kauppoja.\nKäytämme Steamroller 2017 sääntöpakettia, joka on luettavissa täältä: http://files.privateerpress.com/op/2017 ... 202017.pdf\nEnsimmäisen kierroksen parit tehdään Kuopion rankingsien mukaisesti. Mikäli aiempia sijoituksia ei ole, lasketaan pelaajan sijoitus nollaksi.\nSeuraavat parit järjestetään voittojen mukaisesti: Voitetut pelit > Strength of Schedule > Control points > Army points destroyed\n10:00 - 12:30 Ensimmäinen kierros: Spread the net\n12:45 - 15:15 Toinen kierros: Recon II\n15:30 - 18:00 Kolmas kierros: Outlast\n18:15 - 20:45 Neljäs kierros: Standoff\nIlmoittautua voi yksityisviestillä, vastaamalla tähän ketjuun tai laittamalla viestiä osoitteeseen [email protected]. Ilmoittautuessa kerro nimesi ja armeijasi. Turnaus kustantaa 12€ ja 9€ Fantsun figuklubilaisille. Maksu maksetaan paikan päällä joko käteisellä tai kortilla. Maksun voi suorittaa myös ennakkoon tilisiirtona. Pelaajilla tulee olla turnauksessa mukanaan armeijalistat tulostettuna tai kirjoitettuna versiona. Listat tulee olla muotoiltu selkeästi ja ne voi laittaa myös ennakkoon sähköpostilla.\n1. sija 80€ lahjakortti Fantasiapeleille\n2. sija 50€ lahjakortti Fantasiapeleille\n3. sija 30€ lahjakortti Fantasiapeleille\nEO: Lassi Väänänen (pelaa jos pelaajamäärä jää alle 16)\n1. Jarkko Airaksinen (Khador)\n2. Pekka Myller (Khador tai Grymkin)\n3. Juha Ettanen (Legion of Everblight)\n4. Juha Laitinen (Cryx)\n5. Alper Itkonen (Retribution of Scyrah)\n6. Elias Huuhka (Circle of Orboros)\n7. Sami Launonen (Skorne)\n8. Kaarle Tukia (Trollbloods tai Legion of Everblight)\n9. Teemu Salo (Convergence of Cyriss)\n10. Niko Helanterä (Circle of Orboros]\n11. Janne Mikkola (Convergence of Cyriss)\n12. Robin Karenko (Retribution of Scyrah)\n13. Jussi Hakkarainen (Khador)\n14. Aapo Järvelin (Kryx)\n15. Toni Åfelt (Khador)\nViimeksi muokannut LAV-Kitsune-, Pe 03.11.2017 11:21. Yhteensä muokattu 15 kertaa.\nRe: 4.11.2017 Kuopion WMH-turnaus\nViesti Kirjoittaja Sutenööri » Ti 10.10.2017 15:24\nJuha Ettanen mukaan Ikimähmän Legioonalla\nViesti Kirjoittaja IRiaD » Ti 10.10.2017 15:43\nTeemu Salo, Convergence of Cyriss.\nMiksi paritukset tehdään ensimmäisellä kierroksella rankingin perusteella eikä arpomalla, jonka jälkeen noudatetaan normaalia swissiä? Ajatus turnauksen ulkopuolisten asioiden vaikuttamisesta peleihin vähän epäilyttää, vaikka ei nyt paikalle saapumista estäkään.\nViesti Kirjoittaja LAV-Kitsune- » Ti 10.10.2017 17:02\nIhan validi kysymys. Parit muodostetaan siis ensimmäisellä kierroksella seuraavalla tavalla: 1vs9, 2vs10, 3vs11, 4vs12 jne.\nTämä on meillä Kuopiossa ollut normaali ja toivottu menettely. Sen tavoitteena on ollut, että saisimme ohjattua tiukimpia pelejä turnauksen loppuun ja välttyisimme tilanteilta missä mm. edellisen turnauksen voittajat ovat ensimmäisellä kierroksella vastakkain. Tällä myös vältämme sen, että ulkopaikkakuntalaiset eivät varmasti ole ainakaan ensimmäisellä kierroksella toisiaan vastaan. Voittoprosentit eivät kuitenkaan ihan hirveästi heittele enää vaikkapa 6 ja 13 rankingin välillä, joten tästä on tykätty.\nViesti Kirjoittaja IRiaD » Ti 10.10.2017 18:00\nLAV-Kitsune- kirjoitti: ↑\nTi 10.10.2017 17:02\nKiitoksia selvennyksestä, tämä avasi systeemiä aika paljon. Tällä mennään, jos se on talon tapa!\nViesti Kirjoittaja Veripallo » Ti 10.10.2017 18:13\nRobin Karenko mukaan (retribution)\nViesti Kirjoittaja Khormag » Ti 10.10.2017 20:58\nAapo Järvelin mukaan, pelaan jotain, ehkä Cryxiä. Ilmoon myöhemmin, kuhan tiedän että kerkeekö figut.\nps. Cryxiä tulossa.\nViimeksi muokannut Khormag, Ke 18.10.2017 22:17. Yhteensä muokattu 1 kertaa.\nViesti Kirjoittaja Barricade » Ke 11.10.2017 13:37\nJarkko Vähämaa, Circle (saattaa muuttua Cygnariksi, koska niitä ei listalla vielä ole, mutta druidit on vahvasti edustettuina).\nIlmoitan myös Juho Dahlmanin Retrillä.\nViesti Kirjoittaja Muutoksen tuoja » Ke 11.10.2017 18:44\nKuopiossa Kuhan käryä...\nViesti Kirjoittaja reindeerman » Ke 11.10.2017 19:05\nkai sitä vois palata tän pelin pariin Toni Åfelt khadorilla mukaa\nViesti Kirjoittaja LAV-Kitsune- » Ke 11.10.2017 21:04\nTuleva WMH turnaus herätti paljon mielenkiintoa ja ilmoittautuneita pätkähti samantien täydet 16 kappaletta. Kiitokset siis siitä pelaajille! Nyt meillä siis alkaa hurja lisämaastojen ja zone-templateiden vääntäminen! Varalle voi vielä ilmoittautua, että jos peruuntumisia tulee, mutta tällä hetkellä kattaus näyttäisi seuraavanlaiselta:\n3x Circle of Orboros\n1x Convergense of Cyriss\n1x Legion of Everblight\n1x Protectorate of Menoth\n2x Retribution of Scyrah\nKyselyssä on vielä, haluaako Kuopion figuyhdistys lähteä tekemään yhteistyötä kanssamme, jotta saisimme turneesta vielä vähän isomman, jolloin pelaajamäärä voisi olla huikeat 20!\nViesti Kirjoittaja Barricade » To 12.10.2017 00:26\nHei mun kartturi ei mahtunutkaa turneehen! Mr. Kuha Dahlman olis pitäny mut hereillä ja olisin päässy elossa peleihin asti...Monesko se mahtaa olla varasijoilla nyt ku Mestari Toni ohitti?\nMä voin ottaa parit zonet mukaan jos se helpottaa\nViesti Kirjoittaja Barricade » Ti 24.10.2017 18:50\nEi kyllä pysty ilman kartturia matkustaa noin kauas Lappiin.. Droppaan tällä kertaa ja nähdään toiste!\nViesti Kirjoittaja LAV-Kitsune- » Pe 27.10.2017 17:46\nExtra pöytää ja extra paikkoja on lisätty turnaukseen, eli saamme tehtyä vähän isomman paketin ja otettua ihmisiä varasijoilta. Eli pysyykö Jarkko ja Juho vielä turneessa, vai droppaanko pois?\nViesti Kirjoittaja Muutoksen tuoja » La 28.10.2017 12:40\nVoi dropata Kuhan pois turneesta, ehdin jo tekemään muita suunnitelmia viikonlopulle :-/\nViesti Kirjoittaja LAV-Kitsune- » Ti 31.10.2017 16:51\nNyt on työstetty extra pöytiä ja maastoa turnausta varten ja yhteensä 18 pelaajan turnaukseen on hyvin matskua. Toiveena kuitenkin olisi, että jos joltain pelaajilta heltiää ylimääräisiä pelikelloja, zoneja ja lippuja niin niitä voisi lainata, jottei tarvitse tylsillä pahvizoneilla pelata muutamassa pöydässä =D.\nKyselyä oli tullut myös vähän parkkipaikoista. Niitä on runsaasti tuossa Fantsun edessä ja jos haluaa ilmaisen paikan niin sellaisia löytyy noin 200m kävelymatkan päästä. Tilassa on levitettävä vuodesohva jos jollain on majoituksen kanssa TOSI tiukkaa ja epätoivoista, heh. Jos ulkopaikkakuntalaiset tarvitsevat infoja tänne saapumisessa tai missään muussakaan niin laitelkaa viestiä.\nOlemme mukana myös Kuopion peliviikko tapahtumassa, joten saattaa olla, että paikalla pätkähtää jossain vaiheessa ihmisiä ottamaan kuvia hienosta turnauksestamme =D\nViesti Kirjoittaja Pupp3 » To 02.11.2017 16:18\nJuha Pulkkinen joutuu peruun osallistumisen\nViesti Kirjoittaja Khormag » Pe 03.11.2017 18:24\nAapo Järvelin joutuu perumaan, iski flunssa.\nViesti Kirjoittaja reindeerman » Pe 03.11.2017 22:31\nmääkin joudun perumaan sairastumisen takia\nViesti Kirjoittaja LAV-Kitsune- » Su 05.11.2017 09:35\nKiitokset vielä valtavasti kaikille osallistujille. Saatiin hyvät mähinät aikaiseksi! Ensi vuoden alkupuolella varmaan sitten seuraavat pelit olisi luvassa.\nJa kuten luvattua niin alla sitten vielä rankingit.\nRank, Pelaaja, VP, SOS, CP, PD\n1\tTeemu Salo\t4\t8\t19\t159\n2\tPekka Myller\t3\t9\t16\t179\n3\tRobin Karenko\t3\t8\t20\t82\n4\tKaarle Tukia\t3\t8\t15\t128\n5\tSami Launonen\t2\t10\t9\t115\n6\tJussi Hakkarainen\t2\t9\t5\t63\n7\tAlper Itkonen\t2\t7\t2\t101\n8\tNiko Helanterä\t2\t5\t3\t55\n9\tElias Huuhka\t1\t8\t9\t96\n10\tJuha Laitinen\t1\t7\t5\t76\n11\tJuha Ettanen\t1\t6\t8\t232\n12\tJanne Mikkola\t0\t9\t11\t63


Heurekassa kaivetaan oluen ja sahdin historiaa Mesopotamiasta ja Hämeestä saakka | OLUTVERKKO - uutisia ja tietoa oluesta\nHeurekassa kaivetaan oluen ja sahdin historiaa Mesopotamiasta ja Hämeestä saakka\nTiedekeskus Heurekan Arkeologian yö -tapahtumassa järjestetään oluen ja sahdin maistelua aikuisille osallistujille. Tilaisuus on Tikkurilassa Vantaalla torstaina 4.12.2014 ja kestää koko päivän.\nAikuisväestölle tarkoitettu olut- ja sahti-ilta on kello 19-22 Heurekan Ravintola Edisonissa.\nAluksi (klo 19.15) Sinebrychoffin pääpanimomestari Tapio Kangas-Heiska kertoo erilaisista olyttyyleistä.\nKello 20.30 alkaen Helsingin yliopiston assyrologian professori Simo Parpola esitelmöi aiheesta Mesopotamialaiset nauttivat ohraolutta jo 10 000 vuotta sitten ja illan päätteeksi kello 21.30 Kati Tyystjärvi esittelee etelähämäläistä sahtikulttuuria. Tyystjärvi on kotoisin Lopelta Kanta-Hämeestä. Osuuteen sisältyy sahdinvalmistusnäytös ja sahdin juomistapojen esittely – juomana tosin on vesi.\nVuodesta 1978 professorina toiminut Simo Parpola on maailman johtavia assyrologeja. Hän on löytänyt esihistoriallisista hieroglyfeistä ohraoluen reseptejä. Heinäkuun alussa vuonna 2001 Helsingissä järjestettiin kansainvälinen assyrologien kongressi.\nParpolan ohjeiden mukaisesti kongressivieraille valmistettiin neljätuhatta vuotta vanhan, nuolenpääkirjoituksella tallennettuihin oluen ylistyshymnin sanoihin perustuen 4,5-prosenttista Enkidu-sumeriolutta. Mallaskosken Panimon olutmestari Jyri Ojaluoma valmisti oluen Mustialan maatalousoppilaitoksella pienessä Kuninkaankartanon Panimossa.\nArkeologian yö -tapahtumassa on ohjelmaa eri-ikäisille sekä tiedekeskuksen pihamaalla että sisällä auditoriossa kello 12-24. Päivän aikana esimerkiksi valmistetaan tee-se-itse -muumio ja analysoidaan, mikä meni pieleen Indiana Jonesin Viimeinen ristiretki -elokuvassa tutkija Antti Lahelman johdatuksella kello 22.\n* Tiedekeskus Heureka / Ravintola Edison, Kuninkaalantie 7, Tikkurila, Vantaa. Osallistumismaksu 10 e.\n20.11.2014 klo 12:37\n« OLUTKANSANÄÄNESTYS: Maukkain ja kiinnostavin joulun kausiolut 2014\nKyläpanimo alkaa näkyä – ja maistua »


Withings tuo uutuuksia ranteeseen | Teknosuomi\nWithings on julkaissut kaksi uutuutta aktiviteettirannekkeiden kilpailluille markkinoille. Withings Activité ja Activité Pop ovat Android-yhteensopivia analogiseen kelloon integroituja aktiviteettirannekkeita, jotka seuraavat käyttäjänsä liikuntaa. Molemmat laitteet ovat myös täysin yhteensopivia Google Fitin kanssa. Withingsin mukaan uutuudet täydentävät heidän jo olemassaolevaa valikoimaansa Android-yhteensopivilla terveyden ja aktiviteetin seurantalaitteissa.\nWithings tuo samaan aikaan tarjolle myös Withings Health Maten, sovelluksen jolla käyttäjä pystyy seuraamaan Android-laitteellaan kaikkien yhteensopivien laitteiden tarjoamaa dataa käyttäjän terveydestä ja aktiviteeteista.\nWithings Activité ja Activité Pop eivät sisällä älykkäitä ominaisuuksia pelkästään aktiviteettirannekkeena, vaan yhtiö on myös tuonut perinteiseen analogiseen viisarikelloon uusia käyttöä helpottavia ominaisuuksia. Kellon viisarit esimerkiksi siirtyvät automaattisesti uuteen, oikeaan, aikaan kun käyttäjä siirtyy toiselle aikavyöhykkeelle. Lisäksi kelloille luvatan vedenkestävyyttä aina 30 metrin syvyyteen asti.\nWithingsin arvion mukaan kellojen hinnat tulevat olemaan noin 390 € ja 149,95 €, Pop-mallin ollessa kahdesta se edullisempi.\nAndroidsuomi kirjoittaa laitteista ensi-tuntumat ja täydellisemmän testiraportin heti kun saamme laitteet kokeiltaviksi, eli hyvinkin pian.\nactivité activité pop aktiviteetti aktiviteettiranneke älykello ranneke Withings


Työpaikkahieronta | Kuokkalan Kuntoklinikka, | Fysioterapia, Hieronta, Urheiluhieronta, Kuntotestaus | Jyväskylä\nTyöntekijöiden hierontaetu ehkäisee tehokkaasti tuki- ja liikuntaelinvaivoista johtuvia sairaspoissaoloja.\nTyöpaikkahieronta tarkoittaa työnantajan tarjoamaa hierontaetua, jossa työntekijät saavat hyödyntää palveluntarjoajan hierontapalveluja työnantajan kustannuksella tai osittaisella tuella.\nTuki- ja liikuntaelinvaivat ovat suurin yksittäinen syy sairauspoissaoloihin suomalaisilla työpaikoilla. Hyvin järjestetty hierontaetu lisää työntekijöiden oma-aloitteisuutta niska- ja selkävaivojensa hoidossa ja mahdollistaa tehokkaan puuttumisen ongelmatilanteeseen ennen kalliita lääkärikäyntejä ja sairauspoissaoloja. Lisäksi laadukas hierontaetu on työntekijöiden arvostama ja hyvä arvostuksen osoitus myös työnantajalta työntekijöitä kohtaan.\nNäin helposti järjestyy laadukas ja toimiva työpaikkahieronta:\n1 Ota meihin yhteyttä\nEnsimmäinen askel on sinun, lopuissa me olemme mukana. Voit ottaa yhteyttä yhteydenottolomakkeemme kautta, lähettämällä sähköpostia osoitteeseen info@kuntoklinikka.fi tai soittamalla suoraan Ollille 040 – 832 4195.\nHalutessasi voidaan sopia vaikka tutustumiskäynnistä.\n2 Määritä kanssamme sopiva hierontaetu työpaikallesi\nTyöpaikkahieronta voidaan järjestää hyvin monella tavalla, valitaan niistä teille parhaiten sopiva. Laskutussopimus, hierontaliput, toistuvat tai kertakäynnit yrityksesi tiloissa, kaikki on sovittavissa.\n3 Allekirjoitetaan sopimukset\nSovitaan kirjallisesti siitä miten työpaikkahieronta järjestetään, ketkä kuuluvat edun piiriin ja kuinka palvelusta laskutetaan. Luotamme että tulet olemaan tyytyväinen palveluumme, mutta pettymysten varalta sopimukset voidaan purkaa ilman sakkoja, eikä sopimus edes velvoita käyttämään palvelua.\n4 Ota meihin yhteyttä\nHartiasi, työkavereisi ja työilmapiirisi kaikki rentoutuvat käsittelyssämme. Ammattitaitoinen hieronta on tehokas keino hoitaa tuki- ja liikuntaelimistön vaivoja niin ennaltaehkäisevästi kuin akuutistikin. Lopulta tulokset tuntuvat myös alentuneina työterveyshuollon kuluina sekä vähentyneinä sairaspoissaoloina.\nEnsimmäinen askel on sinun,\nlopuissa me olemme mukana\nMikä tahansa tavoitteesi tai vaivasi onkin, otamme sen vastaan haasteena ja suurella innolla.\nTeemme työmme reippaasti, rennosti ja aina positiivisella asenteella. Meillä on aito halu auttaa asiakkaitamme.\nMeillä on töissä vain hyviä tyyppejä ja tyytyväinen asiakas on meidän kaikkien ykkösprioriteetti.


Valvontatekniikat - Kalastus - Euroopan komissio\nSähköinen raportointijärjestelmä (ERS) Alusten seurantajärjestelmä (VMS) Kalastuksen seurantakeskukset EU-maissa (yhteystiedot) [92 KB] Säilyttämistoimenpiteitä (mm. kalastuksen valvontaa) koskeva lainsäädäntö (EUR-Lex)\nEU hyödyntää kalastuksenvalvonnassa monenlaista nykytekniikkaa, jonka avulla kalastuslaivastojen toimintaa voidaan seurata tehokkaasti. Uusimpia teknisiä välineitä käytettäessä saadaan luotettavampaa tietoa kalastuksesta ja voidaan vertailla ja yhdistellä eri lähteistä saatuja tuloksia.\nSähköinen raportointijärjestelmä (ERS)\nSähköisen ERS-raportointijärjestelmän avulla kirjataan tiedot kalastustoiminnasta (esim. pyydetty, aluksesta purettu ja myyty saalis) ja lähetetään ne jäsenmaiden kalastusviranomaisille. Järjestelmän käyttö on pakollista yli 15-metrisillä aluksilla (1.1.2012 alkaen yli 12-metrisillä aluksilla). ERS korvaa paperiset kalastuspäiväkirjat ja myynti-ilmoitukset.\nLisää Alusten seurantajärjestelmä (VMS)\nSatelliittipohjainen alusten seurantajärjestelmä (VMS) toimittaa kalastusviranomaisille säännöllisin väliajoin tiedot alusten sijainnista, kurssista ja nopeudesta. Järjestelmän käyttö on pakollista yli 15-metrisillä EU:n aluksilla (1.1.2012 alkaen yli 12-metrisillä aluksilla). Tämänkokoisissa EU:n ulkopuolisten maiden aluksissa on oltava asennettuna toimiva satelliittiseurantalaite, kun ne liikkuvat EU:n vesialueilla.\nLisää Alusten paikantamisjärjestelmä (VDS)\nEU kannustaa lisäämään myös alusten paikantamisjärjestelmien (VDS) käyttöä. Nämä satelliittipohjaista teknologiaa ja merialueiden satelliittikuvia hyödyntävät järjestelmät voivat auttaa merellä olevien alusten paikantamisessa ja tunnistamisessa. EU:n lainsäädännössä (asetus 1224/2009) edellytetään, että kalastuksenvalvontaviranomaisilla on tekniset valmiudet käyttää paikantamisjärjestelmää.\nPaikantamisjärjestelmän avulla voidaan tunnistaa merialueella olevat alukset ja määrittää niiden sijainti.\nAutomaattinen tunnistusjärjestelmä (AIS) on autonominen ja jatkuvasti toimiva alusten tunnistus- ja seurantajärjestelmä, joka parantaa meriturvallisuutta. Sen avulla alukset voivat vaihtaa lähistöllä olevien alusten ja maissa olevien viranomaisten kanssa sähköisesti alusten tunnistetietoja sekä tietoja alusten sijainnista, kurssista ja nopeudesta.\nEU:n kalastusalukset on varustettava AIS-lähettimillä asteittain seuraavasti:\n31.5.2012 alkaen: yli 24-metriset alukset\n31.5.2013 alkaen: yli 18-metriset alukset\n31.5.2014 alkaen: yli 15-metriset alukset.\nEU-maat voivat käyttää automaattisen tunnistusjärjestelmän avulla saatuja tietoja seuranta- ja valvontatarkoituksiin.\nUusi kalastuksenvalvontatekniikka ei korvaa perinteisiä valvonta- ja seurantamenetelmiä, kuten aluksilla ja satamissa tehtäviä tarkastuksia. Eri järjestelmillä kerättyä tietoa yhdistelemällä valvontaviranomaiset voivat soveltaa riskiperusteisia valvontastrategioita ja havaita laittomia toimia, jotka voisivat muuten jäädä huomaamatta. Oikein käytettyinä uudet tekniset välineet auttavat toimien kohdentamisessa, jolloin kustannukset alenevat ja tehokkuus lisääntyy. Kun uutta tekniikkaa käytetään asianmukaisesti ja tehokkaasti, voidaan kalastuksen valvonta- ja seurantakustannuksissa säästää huomattavasti.\nLainsäädäntö ja viralliset asiakirjat\nVessel Monitoring System (VMS) - Data exchange - Specific privacy statement [310 KB] Electronic Recording and Reporting System (ERS) - Data exchange - Specific privacy statement [175 KB] ^Sivun alkuun


Punamustille niukka tappio Valkeakoskella - PK-35 Vantaa\nUutisarkistoEtusivu » Uutiset » Punamustille niukka tappio Valkeakoskella\nPunamustille niukka tappio Valkeakoskella\nPK-35 Vantaan miesten edustusjoukkue kärsi torstai-iltana tappion, kun Valkeakosken Haka vei kotonaan pisteet maalein 1-0. Vierasjoukkue pelasi ottelussa pitkään vajaamiehisenä ja taisteli loppuun saakka pisteistä, mutta lopulta ottelu ratkesi maalin erolla valkeakoskelaisten hyväksi.\nPunamustien urakka vaikeutui heti ottelun alussa, kun kapteeni Kim Raimi jouduttiin ottamaan vaihtoon jo neljännellä peliminuutilla. Puolustuksen johtohahmon menettäminen oli Punamustille iso menetys ja samalla vieraat joutuivat käyttämään yhden vaihdoistaan jo ottelun alkuhetkillä.\nSeuraava takaisku tuli ottelun 40. peliminuutilla, kun Biran Jeng ajettiin kentältä. Jeng kaatoi Kasperi Liikosen rangaistusalueella ja sai tempusta suoren punaisen kortin. Näin ollen PK-35 Vantaa joutui pelaamaan Valkeakoskella viimeiset 50 minuuttia kymmenellä miehellä.\nTilanteesta tuomittiin myös rangaistuspotku, mutta Punamustien maalivahti Miikka Häkkinen torjui Kalle Multasen laukauksen. Pallo päätyi torjunnasta takaisin Multaselle, mutta Häkkinen veti jälleen pidemmän korren.\nKokonaisuudessaan ottelun maaliton avausjakso oli varsin tasainen ja molemmilla joukkueilla oli tilaisuutensa maalintekoon. Hakan Multasella oli muutama kelvollinen maalintekopaikka, mutta viimeistely ontui. Punamustista lähimpänä maalintekoa oli Lucas Garcia, jonka laukaus painui niukasti maalin ohi.\nToisella jaksolla pelin luonne muuttui ulosajon myötä ja Haka otti pallonhallinnan itselleen. Miesylivoiman myötä Hakalle avautui myös muutamia hyviä maalipaikkoja, mutta Häkkinen onnistui pitämään tilanteen maalittomana. Myös Punamustilla oli toisella jaksolla tilaisuutensa. Etenkin Pablo Counagolla oli mahdollisuus viedä Punamustat johtoon, mutta espanjalaisen ratkaisu jäi tällä kertaa heikoksi.\nOttelun ainoa osuma syntyi lopulta 72. peliminuutilla, kun Jarno Mattila nousi laidaltaan maalintekotilanteeseen. Mattila sijoitti pallon ohi Häkkisen ja siirsi Hakan 1-0-johtoon.\nPK-35 Vantaa haki vielä ottelun lopussa tasoitusta, mutta lisäosumia ei enää nähty. Pisteet jäivät siis Valkeakoskelle maalein 1-0. Voiton myötä Haka nousi sarjataulukossa jo iskuetäisyyden pääähän Punamustista.\nKuqi harmitteli ulosajoa\nPunamustien päävalmentaja Shefki Kuqi pettyi lopputuloksen lisäksi myös ottelun tuomaritoimintaan. Samalla Kuqi kuitenkin huomautti, että hänen joukkueensa peliesitys oli vajaamiehisenäkin hyvä.\n– Tuomari oli huono. Sellaiset asiat ratkaisevat tiukkoja pelejä, Kuqi totesi.\n– Se ei tietenkään ole helppoa, kun joutuu pelaamaan 50 minuuttia alivoimalla. Siitä huolimatta pelasimme ihan hyvin ja meillä oli pari erittäin hyvää tilannetta. Se on usein pienestä kiinni, kun pelataan alivoimalla ja pari jätkää alkaa väsyä.\nOttelun alku sujui varsin tasaisissa merkeissä, mutta ulosajon myötä Haka otti toisella puoliajalla pallonhallinnan itselleen. Kuqi muistutti, että ulosajot muuttavat usein pelejä.\n– Ennen ulosajoa peli oli aika tasainen. Tiesimme tämän olevan tiukka peli, sillä myös kauden molemmat aiemmat Haka-pelit ovat olleet tasaisia.\n– Ilman ulosajoa se olisi ollut varmasti ihan eri peli. Hakallekaan ei kuitenkaan olisi tasapeli riittänyt, joten he olisivat joutuneet jossain vaiheessa avamaan peliään. Silloin meillekin olisi avautunut enemmän tilaa, Kuqi pohti ulosajon vaikutusta peliin.\nKuqin mukaan hänen joukkueensa pysyi pelissä hyvin mukana myös ulosajon jälkeen. Lisäksi Häkkinen piti maalillaan huolen siitä, että Haka ei onnistunut iskemään toista maalia.\n– Alivoimallakaan meillä ei ollut sen suurempaa hätää. Totta kai vastustajalle tulee aina alivoimalla pelatessa muutamia tilanteita, mutta ”Häkä” teki pari hienoa torjuntaa.\nTappion lisäksi myös Raimin uusi loukkaantuminen ja Jengin ulosajosta seuraava kahden ottelun pelikielto toivat Punamustille lisää huonoja uutisia tulevia pelejä ajatellen.\n– Nyt Biran on kaksi peliä pelikiellossa ja Kim loukkaantui. Pelaajaryhmämme on muutenkin pieni, joten nämä ovat meille isoja menetyksiä.\nKatkeran tappion jälkeen Kuqi suuntasi ajatukset jo tulevia otteluita. Taistelu Ykkösen kärkisijoista jatkuu edelleen tasaisena.\n– Murehtiminen ei kuitenkaan auta. Nyt päät pystyyn ja kohti seuraavaa peliä.\nPunamustien pelit miesten Ykkösessä jatkuvat lauantaina 12.9. Silloin pelataan jälleen Myyrmäessä, kun porilainen FC Jazz saapuu Punamustien vieraaksi.\nHaka – PK-35 Vantaa 1-0 (0-0)\n”Se ei tietenkään ole helppoa, kun joutuu pelaamaan 50 minuuttia alivoimalla. Siitä huolimatta pelasimme ihan hyvin ja meillä oli pari erittäin hyvää tilannetta.”\n4 Kim Raimi (4´ Bob Diasonama)\n21 Yerai Vilaboa (84´ Daniel Rantanen)\n22 Lucas Garcia (63´ Masar Ömer)


Hakutulokset keittokinkun pakastaminen\nReseptit haulle keittokinkun pakastaminen\n…ihana grillaus sää, -3 ja aivan tyyntä! Päätimmekin grillata, esivalmistelut sisällä ja ulos kera kotiviinin. Toiseen tortilla levyistä sipaistaan pohjalle öljyä. Kuivaan puoleen raastetaan juustoa, jonka päälle 3 silputtua keittokinkun viipaletta, siihen vielä hiukan juustoraastetta ja maun mukaan auraa murustettuna. Toinen tortilla kanneksi päälle ja sipaistaan sekin öljyllä. Poltellaan puita ihan rauhassa, kunnes nälkä pistää paistamaan…\nLeivät iltapalaksi resepti\n…ehtisalaatin lehtiä paprikaa kurkkua siivuina valkosipulinoraita ruohosipulituorejuustoa Ohjeet Levitä leiville ruohosipulituorejuustoa. Laita reippaasti salaatinlehtiä. Laita toiselle leivälle meetvurstin siivut ja toiselle keittokinkun. Korista paprikan ja kurkun siivuilla. Napsaise vielä päälle valkosipulin oraita, varsia, mitäkähän ne on. Isäntä halusi meetvurstileivän, yllätys! Hakusanat: avomaan kurkun säilöntä kurkunsäilöntä Avomaankurkun…\nPosted in iltapala, leivät\t| Ei kommentteja »\nkantarellipiirakka ilman sipulia\nlohi katkarapu gratiini\ntoffee mousse resepti


Vuosimalli 2002 (ensirek. 8-2002) Katsastettu 1-2021\nMoottori 2.1 l, Diesel Mittarilukema 411 100 km\nMyydään kuvan 220cdi mersu.\nPaljon huollettu viimeaikoina, iskarit, jouset, jarrut, 4pyörä suuntaus, tukivarsia ja niveliä jne.\njuuri huollettu moottori öljyt, suodattimet,\nuudet renkaat edessä.\nauto jokapäiväisessä käytössä noin 200km itse ajanut noin 12tkm\nMiinuksia on toki tämän ikäisessä autossakin jo. ja toisinaan menee vikatilaan ja tehot katoaa, virran käyttää pois niin taas menee normaalisti.\nkuskin sähköikkunan vaijeri poikkes aamulla 12.8.2021 uusi osa vajaa 100€\nei vaihtoa Suoralla kaupalla. hintaa alaennettu vioista johtuen.\nJätetään ne 1500€ tarjoukset pois sillä en myy autoa. Piilota »\nMercedes-Benz E 2.1, '01, 556 tkm\nMercedes-Benz E 2.1, '01, 458 tkm\nNettiauto ID 12207528


Twice as Fancy: G3 Starsong\nNo, nyt se sitten tapahtui: hankin ponin paketissa! Ensimmäisen pakettiponin kunnian sai G3 Starsong. Tulee olemaan vaikeaa yrittää pitää näpit irti ponista, mutta enköhän kuitenkin onnistu siinä.\nKovin kaunis tämä paketti ei kuitenkaan ole, sillä se on hieman ottanut osumaa. Ja jostain syystä paketti on teipattu kiinni päältä! Poni on kuitenkin alkuperäisellä paikallaan ja koskematon. Liekö teipit laitettu siksi, että paketti pysyy paremmin kiinni? No, nätti tämä poni joka tapauksessa.\nJotta nimi ei pääsisi unohtumaan, niin se on varmuuden vuoksi maalattu ponin jalkaan.\nLähikuvaa. Tuo harja on ihanan värinen!\nJa paketti takaa... Kuva on hieman vinossa, mutta koittakaa kestää. :)\nLähettänyt Wheatear klo 18.57


Mel B kiidätettiin sairaalaan – toinen silmä sokeutui – Stara\nMel B kiidätettiin sairaalaan – toinen silmä sokeutui\nViihdeuutiset 31.5.2019, 19:00 · Tim Isokivi\nSpice Girls -tähti Mel B joutui taannoin sairaalaan pelottavien oireiden vuoksi. Tähti on menettänyt oikean silmänsä näkökyvyn tulehduksen seurauksena. Mel B:n mukaan hänen oikea silmänsä sokeutui ja vasemman silmän näkö sumeni.\nSairaalassa tähden oikeassa silmässä diagnosoitiin värikalvon vaikea tulehdus ja vasemmassa silmässä uveiitti. Spice Girls -tähti myös ampui alas huhut, joiden mukaan hän olisi kärsinyt lukuisia kertoja herpeksen aiheuttamasta silmäongelmasta. Tähden mukaan kokemus oli erittäin kivulias ja pelottava. Lääkäri määräsi tulehdukseen voimakkaita silmätippoja.\nMel B:n mukaan silmän pitäisi parantua 3-4 kuukauden aikana. Tähden mukaan hänen täytyykin löytää tulevaa Spice Girls -kiertuetta varten jostain mahdollisimman näyttävä ja pelottava silmälappu.


Hynönen jatkosota talvisota veteraanit - Kotimaa - Ilta-Sanomat\nHannes Hynönen muistelee uutuuskirjassa sotahelvettiä: ”Ammus meni vain pikkuisen ohi”\nRakastettu veteraani palaa vielä kerran kertomaan uudessa kirjassa.\nVuosi sitten kuolleen ”tanssivan veteraanin” Hannes Hynösenhttps://www.is.fi/haku/?query=hannes+hynosen haastattelu ilmestyy uudessa kirjassa. Hynönen sai valtavan huomion, kun osallistui 101-vuotiaana tasavallan presidentin itsenäisyyspäivän juhliin. Energinen veteraani valloitti tarinoillaan ja olemuksellaan yleisön.\nTarja Lappalainen arvioi kirjassaan Se oli yhtä tulihelvettiä - talvi- ja jatkosodan kasvot (Docendo), että kyseessä on viimeinen Hynösen omien haastattelujen perusteella kirjoitettu ja julkaistava artikkeli. Viimeinen Hannes Hynösen ennen kuolemaansa antama haastattelu julkaistiin Askel-lehdessä 3. joulukuuta 2015.\nHynönen edusti tavallista rivisotilasta. Hän palveli talvisodassa hevosmiehenä.\nHannes Hynönen varusmiehenä 1930-luvulla. (KUVA: Terhi Ylimäinen)\n– Aamutsaikkoja juotiin kuuden aikaan. Olin siinä hevosmiesten kanssa. Samassa kuulin kovan pamauksen ja totesin muille, että nyt jymähti kuin tykillä olisi ammuttu. Ei mennyt kuin muutama sekunti, kun alkoi kuulua vou, vou. Vihollisen tykki oli niin hyvin suunnattu, että ammus meni vain pikkuisen ohi pudottaen kuusen latvoista lumet hevosien niskaan, Hynönen kuvaa kirjassa oman talvisotansa alkua.\nPastori oli tärkeä\nHynösen mukaan uskonnollisuus auttoi jaksamaan sodassa.\n– Rintamalla harva mies puhui vasten Jumalan sanaa. Se sota oli semmoinen kurittaja henkisestikin. Kyllä sitä ihminen helposti palasi alkulähteille, Taivaan isän luokse.\nTalvisodan loppu oli helpotus.\n– Se oli niin hyvä, kun sota loppui. Eihän sitä yhtä pitää ruvettu odottamaan jatkoa sille, ei totisesti.\nKirjan mukaan Hynönen palveli jatkosodassa raskaan kranaatinheittimen johtajana Kannaksella ja sai siinä hommassa kuulovamman. Lomalla sattui harvinainen kohtaus.\n– Kerran ollessani Mikkelissä lomalla, näin siellä marsalkka Mannerheiminhttps://www.is.fi/haku/?query=mannerheimin. Hän sattui tulemaan kadun toiselle puolelle ruokailemaan.\nPoika hukkui sotajätettä sukeltaessa\nSodan jälkeen Hynönen meni naimisiin joulukuussa 1945. Hänestä tuli suurperheen isä.\nHannes Hynönen oli Toininsa kanssa naimisissa 65 vuotta.–Kertaakaan ei riidelty (KUVA: Terhi Ylimäinen)\n– Minulla oli hyvä avioliitto. Olimme 65 vuotta naimisissa ja saimme seitsemän lasta. Yksi pojistamme hukkui 1980-luvun alussa sukeltaessaan sotajätteitä Misijärvessä Rovaniemellä. Se oli meille kova paikka, Hynönen kertoo kirjassa.\nHynönen kehuu haastatteluhetkellä edesmennyttä Toini-vaimoaan.\nHynönen tervehtii presidenttiparia juhlissa, jotka toivat hänet koko kansan tietoon. (KUVA: Rio Gandara)\n– Meille ei päässyt koskaan edes riitaa syntymään, kun meillä oli sama tavoite yhteisen tilamme hyväksi.\nHynönen viljeli maata Mikkelin maalaiskunnassa.\nViimeisen elinvuoden Hynönen sai yllätyksekseen nauttia televisioitujen juhlien tuomasta maineesta ”parkettien partaveitsenä”.\n– Minä olen aina ollut kova tanssimaan ja voisihan sitä veivata nyttenkin.\nHannes Hynönen tanssii kirjailija Sofi Oksasen kanssa linnan juhlissa. (KUVA: Rio Gandara)\nPalaute ällistytti. Hynönen sai valtavan määrän ihailijapostia.\nHynönen kuoli 30. marraskuuta 2015 102-vuotiaana. Se oli talvisodan alkamisen 75-vuotispäivä.\nKorjattu klo 16.35: lisätty maininta haastattelusta Askel-lehdessä joulukuussa 2015.


Aura rakentaa uuden kunnantalon hirrestä - Kuntatekniikka\nAura rakentaa uuden kunnantalon hirrestä\nAuran uusi kunnantalo valmistuu keväällä 2023. (Kuva: Hoivarakentajat)\nAuran kunta rakentaa uuden kunnantalonsa massiivipuusta.\n– Puurakentaminen on todellinen arvovalinta. Meillä Aurassa satsataan tulevaisuuteen ja vahvistetaan elinvoimaisuutta. Nykyaikainen ja ilmastoystävällinen kunnantalo on meille kaikille auralaisille ylpeyden aihe, kertoo Auran kunnanjohtaja Terhi Källi.\nKeväällä 2023 valmistuvaan, 848 neliöiseen kunnantaloon rakentuu työhuoneita sekä neuvottelu- ja kokoustilaa. Hybridityön mahdollisuudet näkyvät kunnantalon kalustuksessa ja modernissa kokoustekniikassa. Kunnantalon tilat rakentuvat monikäyttöisiksi.\n– Voidaan oikeastaan puhua kuntalaisten talosta. Uudessa hirsikiinteistössä voidaan järjestää tulevaisuudessa monenlaisia tilaisuuksia ja tapahtumia, Källi sanoo.\nKunnan tekninen johtaja Kari Tuohi kertoo, että massiivipuu on investointi paitsi vähähiiliseen tulevaisuuteen, myös kunnan työntekijöiden hyvinvointiin ja viihtyvyyteen.\n– Halusimme ehdottomasti rakentaa vähähiilisestä, kotimaisesta hirrestä. Ilmastoarvomme näkyvät rakennusmateriaalin ohella siinä, että kunnantaloon asennetaan maalämpö ja hyödynnämme myös aurinkosähköä, Tuohi sanoo.\nAuran kunta toteuttaa uuden kunnantalon yhteistyössä Hoivarakentajien kanssa. Hoivarakentajat on rakentanut Auraan aikaisemmin jo hirsipäiväkodin, hirsisen kuntosalin ja kaksi hoivakotia.\nAura ilmastonmuutos kaavoitus Kunnantalo Maankäyttö ja ympäristö Puutalorakentaminen Virastotalo


Kauhan silta uusitaan Salossa maantiellä 2407 | Varsinais-Suomen ELY-keskus\nKauhan silta uusitaan Salossa maantiellä 2407\n29.3.2022 12:23:05 EEST | Varsinais-Suomen ELY-keskus\nVarsinais-Suomen ELY-keskus aloitti Salossa maantiellä 2407 (Raatalantie) Kauhan sillan uusimistyöt viikolla 12. Työt kestävät sillalla loppusyksyyn asti. Töiden ajaksi yleinen liikenne Kauhan siltapaikalla ohjataan nykyisen sillan viereen rakennettavalle kiertotielle. Kiertotien leveys on 5,0 m. Kiertotiellä on käytössä yksi ajokaista ja liikenteenohjaus toteutetaan liikennevaloilla. Siltapaikalla töistä aiheutuu haittaa liikenteelle. Pahoittelemme työn aiheuttamaa haitta tielläliikkujille.\nNykyinen Kauhan silta on valmistunut 1963, eikä sillan peruskorjaaminen ole sen huonokuntoiseen takia enää tarkoituksenmukaista. Vanha puinen liimattu palkkisilta uusitaan kokonaisuudessaan. Uusimisen myötä sillan hyödyllinen leveys kasvaa 8,5 metriin. Uusi silta on tyypiltään teräsbetoninen laattakehäsilta ja se on hieman vanhaa siltaa pidempi.\nTyöt alkoivat viikolla 12 valmistelevilla töillä sekä jatkuvat kiertotien rakentamisella nykyisen sillan viereen. Ajoneuvo- ja kevytliikenne ohjataan rakennettavalla kiertotielle sillan uusimistyön ajaksi. Kiertotien ja varasillan leveys on 5,0 m. Kiertotiellä on käytössä yksi ajokaista ja liikenteenohjaus toteutetaan liikennevaloilla. Tien nopeusrajoitusta lasketaan työmaan kohdalla 30 km:iin/h.\nLiikennemäärä sillalla on noin 1900 ajoneuvoa vuorokaudessa, josta raskaan liikenteen osuus on 133 ajoneuvoa vuorokaudessa.\nSillan sijainti kartalla (maps.goole.fi)


Julkaisupäivämäärä 31.12.2019 10.00\nKuvassa Venla ja Samuli Edelmann. © Yle Kuvapalvelu\nPori Jazz 2019 -ilmaiskonsertin tuhatpäinen yleisö hurmaantui, kun Kirjurinluodon Lokkilavalla jammailtiin modernin romanimusiikin hengessä. Yle live esittää taltioinnin konsertista.\nYle live esittää kesäisen Pori Jazzin ilmaiskonsertoinnin, jossa Samuli Edelmann kykenee hiljentämään konserttiyleisön kerrassaan herkistyneeseen kuunteluun. Onko hän kypsällä iällään minkälainen festivaalikansan villitsijä?\nPori Jazzin ilmaiskonsertin yleisö halailee, kun Edelmann käskee. Ennen kaikkea oli oiva ratkaisu pestata myös Samulin 50-vuotisjuhlakiertueen säestystehtäviin lauluvoimalla, instrumentaatiolla ja intensiteetillä puhutteleva romanikulttuurinen ryhmä Orkestra Suora Lähetys.\nPäiväkonsertti käynnistyy, ehkä yllättävästi, OSL:n esityksellä juutalaiskulttuurin tunnetuimpiin kuuluvasta laulusta Shalom alechem, jonka jälkeen Edelmann käynnistää hittiputkensa. OSL:n sointi ja panos tuo kokonaisuuteen etnollista maustetta ja latinkia, mikä tervetulleesti estää ilmaisua luisumasta aikamme iskelmärockin valtavirtojen vietäväksi.\nJa kuten juhlissa tapana on, kutsuu artisti lavalle myös kollegoja. Lyhyesti lavalla vierailevat duetoiva Venla Edelmann, fonistihirmu Jukka Perko sekä räppikaksikko Janne Halmela ja Pikku G.\nYle live: Samuli Edelmann & OSL, ti 31.12. klo 21.00 Tv1\nLue myös: Yle Live esittää toukokuussa taltioidun Maarit Hurmerinnan keikan


Energia ja talous: 2010 - Öljyhuippu, energia- ja talouskriisi\nÖljyn tuotantohuipun kohdalla tapahtuu talousmaailmassa ilmiöitä, joita ei luultavasti heti osata - tai haluta - yhdistää peak oiliin. Huipun aikakautta kutsutaan usein nimellä bumpy plateau - kuoppainen tasanne, nimellä viitataan öljyntuotannon kuvaajaan. Tasanteen tuntomerkkejä ovat hurja volatiliteetti öljyn hinnassa ja tiuhaan toisiaan seuraavat taantumat.\nTuotannon kohdatessa luontaiset rajansa kysyntä ylittää tuotannon, jolloin hinta kohoaa. Noussut hinta tyrehdyttää talouskasvun ja tulee taantuma. Taantuma puolestaan alentaa kysyntää, joka johtaa öljyn halpenemiseen. Halventunut öljy piristää talouskasvua kunnes tuotannon rajat saavutetaan uudestaan. Tämä sykli jatkunee joitakin vuosia, jonka jälkeen tuotanto kääntyy lopulliseen laskuunsa.\nOheisessa "sinne päin" -kuvaajassa:\n1-3: Talous kasvaa, kysyntä kasvaa, tuotanto kasvaa, hinta kohtuullinen\n3-4: Talous kasvaa, kysyntä kasvaa, tuotanto yskii, hinta kohoaa\n4-5: Talous taantuu, kysyntä laantuu, hinta laskee, tuotanto laskee\n5: Taantuman pohja saavutettu, talous alkaa kasvaa\nTaantumat merkitty harmaalla.\nSeuraavaksi faktaan perustuva kuvaaja Early Warning -blogista:\nKyseisen kuvaajan perusteella olemme juuri kivunneet ylös tasanteen ensimmäisestä kuopasta. Olemme siis tällä hetkellä oman kuvaajani vaiheessa 6-7.\nJos tämän perusteella lähdetään tekemään ennustuksia lähitulevaisuuteen, niin seuraava taantuma näyttäisi olevan jo kulman takana. Öljyn hinta huitelee tällä hetkellä korkeimmissa lukemissa kahteen vuoteen, n. $91 barrelilta. Talous on tällä hetkellä myös huomattavasti heikommissa kantimissa kuin vuonna 2008, jolloin hinta kävi lähes 150 taalassa barrelilta. Tämän vuoksi voisi olettaa, että seuraava kipupiste hinnan suhteen tulee jo huomattavasti aikaisemmin.\nMutta kuten tiedetään, talous on miljoonien liikkuvien osien kaoottinen kokonaisuus, joten mitä tahansa saattaa tapahtua. Tälläkin hetkellä hintaan vaikuttaa varmasti myös pohjoisen pallonpuoliskon kylmä talvi. Öljy on kuitenkin talouden yksi tärkeimmistä osasista, joten bumpy plateau kannattaa pitää mielessä seuraavan vuoden käppyröiden suuntaa pohtiessa.\nLähettänyt JJN klo 02:52 1 kommenttia\nTunnisteet: bumpy plateau, talouskasvu, öljyhuippu, öljyn hinta\nKyllä öljyriippuvuudesta päästään yli, kunhan vain poliitikot ottaisivat asian hoitaakseen, vai kuinkahan... Hyvää joulua kaikille!\nLähettänyt JJN klo 20:08 0 kommenttia\nRajaton kasvu rajallisella planeetalla\nIhmiskunnan suurin heikkous on kykenemättömyytemme ymmärtää eksponentiaalista funktiota.\nEksponentiaalinen kasvu tarkoittaa sitä, kun joku asia kasvaa tasaisesti tietyn prosenttimäärän tietyssä ajanjaksossa. Asian tekee ongelmalliseksi se, että esimerkiksi 2% vuosittainen kasvu tuntuu vähältä, mutta on todellisuudessa kaikkea muuta. YouTubesta löytyy Albert Bartlettin erinomainen luento asiasta, jonka voit katsoa tästä. Hän käyttää esimerkkinä bakteerien kasvamista pullossa, en lähde keksimään pyörää uudestaan vaan lainaan esimerkin tähän.\nBakteerit lisääntyvät jakautumalla, esimerkin mukaan jakautuminen tapahtuu minuutin välein. Bakteerien populaatio kasvaa siis eksponentiaalisesti 100% minuutissa. Oletetaan että klo 12.00 pullossa on yksi bakteeri ja klo 13.00 pullo on täynnä. Oleellisin kysymys on, että missä vaiheessa bakteerit tajuavat tilan loppuvan? Tarkastellaan mikä tilanne pullossa on viittä minuuttia ennen kello yhtä.\n13.00 pullo on täysi, tyhjää tilaa ei ole.\n12.59 pullo on 1/2 täynnä, tyhjää tilaa on 1/2\n12.58 pullo on 1/4 täynnä, tyhjää tilaa on 3/4\n12.57 pullo on 1/8 täynnä, tyhjää tilaa on 7/8\n12.56 pullo on 1/16 täynnä, tyhjää tilaa on 15/16\n12.55 pullo on 1/32 täynnä, tyhjää tilaa on 31/32\nTässä on eksponentiaalisen kasvun ongelman ydin. Vain viisi minuuttia ennen tilan loppumista tyhjää tilaa on 31/32 eli 97%! Kun tilasta eli resursseista on käytetty vain 3%, kuinka moni tajuaa tilanteen olevan vain 5 minuutin päässä täystuhosta?\nTalouskasvu ja populaatio\nSekä talous että populaatio kasvavat tietyn prosenttimäärän vuodessa. Ne kasvavat siis eksponentiaalisesti. Mutta kuten bakteeriesimerkissä nähtiin, rajaton kasvu ei voi jatkua loputtomiin rajallisessa tilassa. Talouskasvu ja resurssien kulutus kulkevat käsi kädessä, mitä enemmän talous kasvaa sitä enemmän resurssien kulutus kasvaa. Mitä nopeammin kulutamme maapallon resurssit, sitä paremmin meillä siis menee. Mitä nopeammin metsät hakataan, meret tyhjennetään kalasta ja maankuori energiasta, sitä parempi elintasomme on.\nKyseinen loputtoman kasvun mantra ei voi jatkua, kyse on vain siitä lopetammeko sen vapaaehtoisesti vai loppuuko se luonnollisesti. Kummin luulette? Pullomme rajat alkavat jo näkyä esim. öljyhuipun tai sukupuuttoaallon muodossa. En tiedä montako minuuttia meillä vielä on, varmaa on kuitenkin että vähiin ne käyvät.\nLähettänyt JJN klo 14:07 2 kommenttia\nTunnisteet: albert bartlett, resurssit, talouskasvu\nHopea $29 -> $500 unssilta?\nKullan hinta on kymmenessä vuodessa noussut dollareissa mitattuna liki viisinkertaiseksi, euroissa hieman vähemmän. Mutta mitä kuuluu kullan pikkuveljelle, hopealle? Tällä hetkellä hopean hinta kieppuu reilussa 29 dollarissa unssilta (~700 €/kg). Puolessa vuodessa hopean dollarihinta on noussut huimat 60%.\nKulta ja hopea sijoituksena\nArvometalleihin sijoitetaan yleensä epävarmoina aikoina. Ne ovat säilyttäneet arvonsa läpi ihmiskunnan historian, niinpä niillä odotetaan olevan arvoa myös mahdollisien kriisien jälkeenkin. Niitä ei myöskään keskuspankit pysty holtittomasti tuottamaan toisin kuin varsinaista rahaa. Arvometallien hinnannousu onkin suurelta osin ollut rahan arvon alenemista eli inflaatiota.\nKullan ja hopean hintasuhde on läpi historian ollut likipitäen 15:1. Suhde johtuu siitä, että hopea on maankuoressa n. 15 kertaa yleisempää kuin kulta. Viime vuosina suhde on kuitenkin revähtänyt ollen tällä hetkellä 48:1. Hopean hinnan pitäisi siis historian mukaan olla n. $90/oz.\nHopealla on sijoittamisen ohella huikea määrä muita käyttötarkoituksia teollisuudessa. Hopeaa on tästä syystä käytetty enemmän kuin sitä on tuotettu vuosien ajan ja tätä kulutusta on paikattu hopealla, joka on löydetty vuosisatojen kuluessa. Tästä syystä hopeaa on tällä hetkellä harkkoina vähemmän kuin kultaa. (Ted Butlerin mukaan) Silti hinta kieppuu $30 dollarin alapuolella. Miksi?\nJP Morgan ja hintamanipulaatio\nJulkinen salaisuus on, että eräillä suurilla pankeilla kuten JP Morganilla on jättimäiset short-positiot hopeassa joiden avulla he ovat manipuloineet hintaa alaspäin vuosien ajan. Nämä positiot uhkaavat nyt räjähtää käsiin hopean hinnannousun vuoksi. Tämän lisäksi Commodity Futures Trading Comission - CFTC - on alkanut tutkimaan väitteitä kyseisestä manipuloinnista.\nKaiken kukkuraksi suhteellisen suosittu Max Keiser on aloittanut kampanjan (YouTube) ajaakseen JP Morganin konkurssiin. "Buy silver, crash JP Morgan". Ehkä tämänkin vuoksi US Mint myi marraskuussa ennätysmäärän hopeakolikkoja.\nHintapaineita ylöspäin on siis jokseenkin paljon. Käsittääkseni Suomessa fyysiselle hopealle lätkäistään arvonlisävero, joten siihen sijoittaminen ei ole kovin helppoa. Vaihtoehtoisia tapoja kuitenkin asiasta kiinnostuneille löytynee.\nLoppuun vielä aiheeseen liittyvä YouTube-video, joka ainakin yrittää olla hauska.\nAlenna sähkölaskuasi aurinkoenergialla!\nLähettänyt JJN klo 19:12 0 kommenttia\nTunnisteet: hopea, kulta, sijoittaminen\nSuomen omavaraisuus energian suhteen\nÖljyhuipun saapuessa emme enää voi luottaa siihen, että meille tuodaan öljyä ja muita raaka-aineita samaan malliin kuin tähän asti. Öljyn vientiä syödään kahdesta suunnasta, kun tuotantomaa on oman huippunsa ohittanut: oma kulutus kasvaa ja oma tuotanto pienenee. Niinpä entisestä viejämaasta saattaa nopeastikin tulla tuojamaa. Tämän tapahtuessa tarpeeksi usealle maalle syntyy tilanne, jossa kaikille ei öljyä yksinkertaisesti riitä, jotkut jäävät ilman. Suomi on painoarvoltaan pieni maa kaukana kaikesta. Suurin osa Suomen öljystä tulee Venäjältä, mitä jos Venäjän jäljellä olevien öljyjen perässä ovat myös esim. Saksa ja Kiina? Suomi jäisi näiden jättien taistossa hyvin nopeasti jalkoihin. Öljy ei maailmasta lopu, mutta paikallisesti se on mahdollista viennin tyrehtyessä.\nAika kärjistettyä, mutta silti on hyvä miettiä onko meillä "Plan-B" sen varalta, jos öljyntuonti loppuisi kuin seinään.\nSuomen energian kokonaiskulutus:\n2003 2005 2007 2009 % (-09)\nÖljy 375 363 361 334 25,1\nPuupolttoaineet 288 281 302 262 19,7\nYdinenergia 238 244 245 246 18,5\nHiili 245 130 191 154 11,6\nMaakaasu 167 149 147 135 10,1\nTurve 99 69 102 70 5,3\nVesivoima 34 48 50 45 3,4\nTuulivoima 0 1 1 1 0\nMuut 23 27 31 41 3,1\nSähkön nettotuonti 17 61 45 44 3,3\nYhteensä 1489 1374 1477 1331 100\nUusiutuvat % 22,3 25 25,1 25,7\nYksiköt: PJ - Lähde: Tilastokeskus\nKuten taulukosta nähdään, neljännes Suomen energiasta on peräisin öljystä, joka on samalla Suomen tärkein yksittäinen energianlähde. Ulkomaisia ovat myös hiili, maakaasu, ydinenergia ja tietysti tuotu sähkö. Yhteensä nämä muodostavat liki 70% Suomen energiasta. Omavaraisuus on siis hyvin kaukana.\nTiputtaaksemme tätä prosenttia meidän tulisi pyrkiä kaikin keinoin eroon etenkin fossiilisista energianlähteistä ja samalla lisätä kotimaista energiantuotantoa.\nSuomella on uraania omiin tarpeisiinsa maaperässä, mutta keinoja sen rikastamiseksi ei kotimaasta toistaiseksi löydy. Lisäksi kun otetaan huomioon ydinvoiman mörköaspekti, niin ydinenergian kotimaistaminen ei vaikuta kovin todennäköiseltä. Ehdottoman pakon edessä tämä olisi kuitenkin mahdollista toteuttaa. Taannoisen ydinvoimapäätöksen ja mahdollisen kotimaisen uraanin myötä saataisiin omavaraisuutta nostettua merkittävästi.\nRisupaketin myötä myös puunpolttoa lisätään tuntuvasti tulevina vuosina. Puun EROEI:stä en ole varma, mutta kovin korkea se ei ole. Kotimaista energiaa joka tapauksessa. Puun lisäksi Suomen luonnosta löytyy myös turvetta, joka ydinvoiman tavoin on kiistanalainen aihe. Turpeentuotannon kielteiset ympäristövaikutukset ovat kuitenkin esim. öljyonnettomuuksiin verrattuna pieniä. Ongelmana onkin että vaikutukset nähdään omassa mökkijärvessä eikä televisiossa Meksikonlahdella. Mahdollisuuksia kuitenkin olisi tuontienergian osuuden pienentämiseksi.\nSuurin osa Suomen vesivoimapotentiaalista on jo käytössä. Vuotoksen - jälleen kiistanalainen - valjastaminen on ainoa tapa jolla vesivoimaa voidaan merkittävästi lisätä. Sillä ei kuitenkaan kovin suurta vaikutusta saada aikaan. Tuulivoima on EROEI:ltään suhteellisen hyvä vaihtoehto, se on myös helpohko ottaa käyttöön. Suomi on kuitenkin suhteellisen tuuleton maa. Lisäksi tuulen vaihtelevasta luonteesta johtuen sillä ei voida kovin suurta osaa Suomen sähköstä tuottaa. Kaikki mahdollinen potentiaali kannattaa kuitenkin ottaa käyttöön.\nSähköntuotantoa ongelmallisempi asia on, että lähes kaikki liikenne kulkee öljyllä. Aiemmissa kirjotuksissani totesin, ettei autoliikenteen energianlähteeksi löydy oikein mitään muuta kuin öljy. Ongelma onkin, voidaanko sähköntuotantoa ja muuta infrastruktuuria ylläpitää, jos autoliikenne on vaikeuksissa? Pyöriikö ydinvoimalat, puunpolttolaitokset ja muut, jos liikenne ei toimi. Pystytäänkö kutistuva logistinen kapasiteetti ohjaamaan muun energiantuotannon ylläpitoon. Toivottavasti, sillä muuten koko energiainfrastruktuuri uhkaa romahtaa.\nRaideliikenteen lisääminen ja kunnossapito on tässä mielessä elintärkeää. Länsimetro ja kehärata ovat hyviä alkuja.\nMiten öljyhuippu vaikuttaa sademetsien viidakkokansoihin? Ei mitenkään, koska he eivät kuluta juurikaan energiaa. Niinpä energiansäästö on myös keino vähentää riippuvaisuutta (ulkomaisesta) energiasta ja näin vähentää myös haavoittuvaisuutta öljyhuipulle. Säästämistä voit harjoittaa yksilötasolla ja aloittaa nyt. Energiansäästö näkyy lopulta myös lompakossasi. Kukkarolla äänestäminen on myös yleensä parempi tapa vaikuttaa, kuin vaaliuurnilla käyminen.\nSuomen omavaraiseksi saaminen ei onnistu ilman energiansäästöä, ulkomaisen energian osuus on liian suuri korvattavaksi yksistään kotimaisella tuotannolla. Tulevaisuudessa tulemme käyttämään vähemmän energiaa, joko teemme sen vapaaehtoisesti nyt tai olosuhteiden pakosta myöhemmin. Meillä on vielä aikaa pohtia ja päättää mistä karsimme, mutta se aika käy koko ajan lyhyemmäksi.\nLähettänyt JJN klo 22:22 0 kommenttia\nTunnisteet: energiansäästö, kotimainen energia, omavaraisuus, öljyhuippu\nLähettänyt JJN klo 20:43 0 kommenttia\nKorvaajaehdokkaat 2/2: Biopolttoaineet ja sähköautot\nÖljyhuippu on erityisen hankala liikenteen kannalta. Lähes kaikki kulkupelit käyttävät energianlähteenään öljyä. Vaihtoehtoja etsitään kuumeisesti mm. biopolttoaineista ja sähköautoista. Tekniikat ovat vielä kokeiluasteella eikä tulevaisuudenkaan näkymät kovin optimistisilta näytä.\nEtanoli on se kemikaali oluessa ja viinissä, joka riittävästi nautittuna tuo meille hassun olon. Tämän lisäksi etanolia löytyy ensi vuoden alusta alkaen bensiinin sekoitettuna kaikilta Suomen huoltoasemilta. Uudessa E10-bensiinissä etanolia on 10%.\nEtanolia valmistetaan maailmalla lähinnä Yhdysvalloissa maissista (50% maailman tuotannosta) ja Brasiliassa sokeriruo'osta (38%).\nEtenkin maissista tehty etanoli on suoraan sanottuna järjetöntä. Jos kaikki USA:ssa viljelty maissi käytettäisiin etanolintuotantoon, sillä korvattaisiin n. 15% USA:n bensankulutuksesta. Maissin viljelyyn, kuljettamiseen ja muuttamiseen etanoliksi kulutetaan huimat määrät energiaa, niinpä maissietanolin EROEI on 2-0,5:1. Toisin sanoen sen tuottamiseen kulutetaan joissain tapauksissa enemmän energiaa kuin siitä saadaan. Samalla ruoaksi käytettävän maissin osuus laskee, joka johtaa ruoan hinnan nousuun. Sokeriruo'osta tehdyn etanolin EROEI on parempi, 10-8:1. Täytyy kuitenkin ottaa huomioon, että kyseinen kasvi soveltuu hyvin Brasilian ilmastoon ja EROEI on sitä huonompi, mitä huonompi ilmasto.\nEtanolia voidaan myös tehdä muista kasveista, mutta tekniikka on vielä kehittymätöntä. Etanolin energiasisältö on puolet bensiinin vastaavasta, toisin sanoen etanolia pitäisi tuottaa kaksi kertaa enemmän kuin bensiiniä nyt. Siitä ei siis voi tulla bensiinin korvaajaa nykyisen kaltaisella kulutustahdilla.\nBiodieseliä voidaan valmistaa esim. rypsistä, soijasta tai palmyöljystä. Biodiesel kärsii samoista ongelmista kuin etanoli; sitä tuotetaan ruokakasveista, skaalautuvuus on heikko ja EROEI surkea. Jätteistä voidaan myös valmistaa biodieseliä, mutta skaala on vain liian pieni.\nParas EROEI saadaan palmuöljystä valmistetusta biodieselistä, erään laskelman mukaan 9:1. Öljypalmun viljely kuitenkin valtaa tilaa ruokakasvien viljelyltä ja - vaikka Neste Oil muuta väittääkin - sademetsiltä. Palmuöljyä käytetään enemmän - kysyntä kasvaa - tuotanto kasvaa - tuotantoon tarvittava viljelysmaa kasvaa.\nUusi idea on valmistaa biodieseliä levästä. Idea on kehittelyvaiheessa, mutta vaikuttaa suhteellisen lupaavalta. Ongelma on jälleen kerran skaala. Perinteistä öljyä tuotetaan niin valtavia määriä, että tuotannon korvaaminen lapsen kengissä olevilla ideoilla on lyhyellä aika välillä mahdotonta.\nPaljon hypetystä osakseen saaneet sähköautot tekevät tuloaan. Niissäkin on kuitenkin valtavia ongelmia vielä ratkottavana.\nSuurin ongelmista lienee toimintasäde. Toimintasäteen surkeus johtuu akkuteknologian tasosta - siinä missä bensiinin energiatiheys on 50 MJ/kg, tämän hetken parhaimpien akkujen energiatiheys on 0,5 MJ/kg. Tarvitaan siis sata kiloa akkuja yhden bensiinikilon korvaamiseksi. Litium-ioni -akkujen teoreettinenkin energiasisältö on vain 3 MJ/kg. Kehitystä siis tarvitaan.\nSähköautojen käyttämä energia täytyy myös tuottaa jossain, niinpä sähköautot lisäävät sähkön kysyntää reilusti. Maailman 800 miljoonan auton korvaaminen sähköautoilla ei myöskään ole mikään helpoin ja halvin urakka. Varsinkaan kun ottaa huomioon kuinka paljon energiaa auton tekemiseen tarvitaan.\nTodellisia ja helposti käyttöön otettavia liikennemuotoja, joilla pystytään öljyriippuvaisuutta vähentämään on jo tarjolla. Näitä on mm. joukkoliikenteen suosiminen, erityisesti raideliikenne tulee kokemaan renesanssin tulevina vuosina. Ehkä itse Warren "Omahan Oraakkeli" Buffett näki tämän viime vuonna ostaessaan USA:n toiseksi suurimman rautatieyhtiön ennätyssuuressa $34 miljardin kaupassa, kuka tietää.\nIhmiskunnan energiatehokkain tapa liikkua on muuten polkupyörä. Käytetty energia kilometriä kohden on kaikista liikkumismuodoista pienin - mukaan lukien kävely. Jos on mahdollista kulkea vaikkapa työmatkat pyörällä, niin suosittelen ainakin harkitsemaan. Halpaa, helppoa ja liikunnallista.\nLähettänyt JJN klo 16:39 1 kommenttia\nTunnisteet: biodiesel, etanoli, sähköauto, öljy, öljyhuippu\nPerinteisen raakaöljyn korvaajaksi ajatellaan mm. öljyhiekkaa ja -liusketta. Nämä ovat käytännössä suhteellisen heikkolaatuisia hiilivetyjä, jotka ovat sekaisin maa-aineksen kanssa.\nÖljyhiekka on hiekkaan tai saveen sitoutunutta bitumia. Bitumi on sitä sitkeää mustaa ainetta, jota käytetään asfaltin valmistamisessa. Öljyhiekka on muodostunut samaan tapaan kuin perinteinen öljy, mutta pienimolekyyliset hiilivedyt ovat haihtuneet pois, öljyhiekkaa voisi siis kuvailla "kuivuneeksi öljyksi".\nÖljyhiekan varannot ovat valtavat ja suurin osin vielä hyödyntämättömät, arviot vaihtelevat 200-2000 miljardiin barreliin öljyä. Siihen hyvät puolet kuitenkin loppuvat.\nProsessit, joilla öljyhiekasta tehdään synteettistä raakaöljyä ovat kalliita ja saastuttavia. Bitumi täytyy erotella hiekasta, tässä käytetään esimerkiksi vesihöyryä. Vesihöyryn valmistamiseen kuluu taas valtavat määrät vettä ja energiaa. Öljyhiekkaa ei voi myöskään yleensä pumpata maasta korkean viskositeetin johdosta, vaan se täytyy kaivaa avolouhoksissa. Valmistus on siis rahallisesti kallista, eikä tekniikkakaan ole kovin kehittynyt. Tästä syystä öljyhiekkaa ei ole juuri hyödynnetty ennen 1990-lukua.\nÖljyhiekan EROEI:n (energy returned on energy invested) on arvioitu olevan 5:1 luokkaa. Kaukana 1900-luvun alun 100:1 numeroista (raakaöljylle). Tuotannon ylärajaksi on arvioitu 2-3 Mb/d. Murto-osa nykypäivän 87 Mb/d kulutuksesta.\nÖljyliusketta voisi puolestaan kuvailla raa'aksi raakaöljyksi; se ei ole ehtinyt kypsyä kunnolla. Orgaaniset ainekset eivät ole pilkkoutuneet pieniksi, helppokäyttöisiksi hiilivedyiksi - eli öljyksi. Öljyhiekan tapaan öljyliuskeen hyvä puoli on suuret varannot. 2800 miljardia barrelia.\nÖljyliuskeen energiatiheys on 1/6 kivihiilen vastaavasta, sen polttaminen suoraan voimalaitoksissa aiheuttaa suuremmat saasteet ja päästöt kuin kivihiilen polttaminen. Kuitenkin naapurimme Viron energiantuotannosta suuri osa katetaan tällä tavalla. Viro onkin 70% osuudellaan maailman suurin öljyliuskeen tuottaja ja käyttäjä. Tämä johtuu Viron omista suurista varannoista.\nLiuske voidaan "kypsentää" raakaöljyksi, mutta prosessin EROEI on vielä öljyhiekkaakin huonompi: 4-1,5:1. Useimmat prosessin kaupalliset kokeilut ovatkin viime vuosina päättyneet epäonnistumiseen. Öljyliuskeen tuotanto on itse asiassa tippunut 1980-luvun vuosista selvästi, eikä sen suurempi kaupallinen hyödyntäminen näytä todennäköiseltä taloudellisista ja ympäristöllisistä syistä.\nSuurista varannoista huolimatta näiden resurssien valjastaminen öljyn korvaajaksi on hyvin epätodennäköistä ellei jopa mahdotonta. Suurimpana syynä resurssien huono laatu ja tästä johtuva heikko EROEI.\nLähettänyt JJN klo 15:11 0 kommenttia\nTunnisteet: öljy, öljyhiekka, öljyliuske\nFinancial Timesin energiablogissa oli keväällä mielenkiintoinen huomio Euroopan maiden öljyriippuvaisuudesta. Pidemmittä puheitta pistetään graafi esille, ohessa siis öljyn prosenttiosuus kunkin maan energiantuotannosta.\nViisi kärkimaata ovat siis:\nRing any bells? Samat viisi maata muodostavat ns. PIIGS-maat, tällä hetkellä suurimmissa talousvaikeuksissa olevat EU-maat. Maiden järjestys näyttäisi myös korreloivan täydellisesti vaikeuksien vakavuuden kanssa. Kreikka pelastettiin keväällä ja Irlannille puuhataan parhaillaan omaa apupakettia. Portugalin vuoro tulee sitten jonkin ajan kuluttua. Voisi todeta että melkoinen sattuma...\nLähettänyt JJN klo 15:14 3 kommenttia\nTunnisteet: energia, euroopan öljyriippuvaisuus, öljy\nKun ihmiskunnan tärkeimmän resurssin tuotanto kääntyy laskuun, ei seuraukset voi olla kovin hyvät. Seuraavina vuosikymmeninä vastaamme tulee sellaisia mullistuksia, joita ei ihmiskunnan historiassa ole nähty.\nMarkkinatalouden peruslain mukaan tuotteen hinta määräytyy kysynnän ja tarjonnan mukaan. Kun tarjonta tulee tulevina vuosina kutistumaan ja kysyntä puolestaan kasvamaan, hinnan korottamiselle tulee painetta yhtälön molemmilta puolilta. Tästä saatiin esimakua vuonna 2008, kun barrelin hinta kohosi uuteen ennätykseensä lähes 150 dollariin. Seurauksena maailmanlaajuinen finanssikriisi. Finanssikriisi lähti liikkeelle, kun maksukyvyltään heikoille amerikkalaisille tarjottiin ns. subprime-lainoja, jotka sitten jäivät maksamatta ja asuntomarkkinat romahtivat. Miksi ne sitten jäivät maksamatta? Lainoja ei tietysti alunperinkään olisi pitänyt tarjota selvästi epäsopiville asiakkaille, mutta olisiko myös öljynhinnalla ollut osuutta asiaan? Mielestäni kyllä.\nÖljyä käytetään lähes kaikessa taloudellisessa toiminnassa. Hinnan noustessa yritysten ja kotitalouksien kustannukset nousevat. Autoilu kallistuu, ruoka kallistuu jne. Käytettävissä olevasta pääomasta menee suurempi osa energiakustannuksiin. Jos pääomaa ei alunperinkään juuri ollut, niin saattaa esim. asuntolainat jäädä maksamatta.\nJokaista ruoassa olevaa kaloria kohti käytetään 10 kaloria fossiilista energiaa. Lannoitteet ja hyönteismyrkyt tehdään fossiilisista aineista. Pelto kynnetään, kasvit istutetaan ja korjataan öljyllä kulkevilla laitteilla. Seuraavaksi ne pakataan öljystä tehtyihin muovipaketteihin, kuskataan toiselle puolelle maapalloa rekoilla ja laivoilla. Näistä vielä suuri osa vanhenee kaupan hyllyllä ja heitetään lopulta pois.\nKun öljyn hinta nousee, tulee myös ruoan hinta nousemaan. Seuraa nälänhätää maapallon jo nälkäänäkevissä kolkissa. Ihmisten väkiluku on seitsenkertaistunut öljyajan myötä, tämä ei tule jatkumaan. Väkiluku kääntyy vääjäämättä laskuun öljyntuotannon myötä.\nSamaan tapaan kuin myyräpopulaatiot ensin kasvavat metsän ollessa täynnä resursseja (ruokaa), ne romahtavat resurssien loputtua. Tämä pätee myös toisiin nisäkkäisiin - ihmisiin. Myyrien onneksi niiden tärkein resurssi on uusiutuvaa.\nKuten jo edellä totesin, talouskasvumme edellytyksenä on halpa energia. Kun se loppuu, olemme vaikeuksissa. Yrityksiltä, valtioilta ja kotitalouksilta kuluu entistä enemmän pääomaa välttämättömiin kustannuksiin. Selvimmin tämä näkyy varmasti bensan hinnan kohotessa, jos henkilöltä menee yhä enemmän rahaa töihin päästäkseen hänellä jää vähemmän muuhun käyttöön.\nKuljetuskustannuksien noustessa globalisaatio kääntyy toiseen suuntaan: lokalisaatioksi. Ei ole enää järkeä louhia rautamalmia Kanadasta, lähettää se sulattoon Yhdysvaltoihin, kuljettaa valmis teräs Kiinaan sorvattavaksi, lähettää valmis komponentti Suomeen koottavaksi ja tämän jälkeen myydä tuote Brasiliaan - ei sillä että tässä nytkään olisi mitään muuta kuin rahallista järkeä.\nEnsimmäisiä oirehtijoita ovat varmasti lentofirmat. Ne ovat nyt jo vaikeuksissa eikä tulevaisuus näytä yhtään valoisammalta, pysyisin näiden osakkeista kaukana.\nNykyinen markkinatalous muistuttaa kovasti Ponzi-huijausta. Talouskasvu on välttämätön, muuten systeemi ei toimi ollenkaan. Rahanluontimekanismista johtuen taloudessa on aina enemmän velkaa kuin itse rahaa. Tästä syystä talouden on kasvettava jatkuvasti, jotta velkojen maksu onnistuisi edes jotenkin. Seurauksena on kaikenlaista pahoinvointia, jos talous ei kasva.\nRajaton kasvu rajallisella planeetalla on mahdoton yhtälö. Se mikä ei voi jatkua, ei jatku. Näyttäisi vahvasti siltä, että kasvun rajat alkavat olla näköpiirissä.\nVoiko näitä rajoja sitten siirtää? Mitenkäs uusiutuvat energianlähteet? Sähköautot? Näistä lisää seuraavaksi.\nLähettänyt JJN klo 14:31 0 kommenttia\nTunnisteet: finanssikriisi, ruoka, talouskasvu, öljy, öljyhuippu\nPihallasi on omenapuu ja haluat omenan. Minkä niistä otat? Valitset tietysti käden ulottuvilla olevan, kaikista mehukkaimman näköisen hedelmän. Seuraavaksi 2. mehukkaimman ja niin edelleen. Ennen pitkää olet tilanteessa, jossa kaikki suurimmat ja helposti saatavat omenat on syöty. Jäljellä on enää kitukasvuiset ja latvustossa olevat hedelmät.\nSama periaate pätee myös öljyntuotannossa, parhaimmat hedelmät on jo syöty. Sata vuotta sitten saattoi mies lapion kanssa kaivaa öljylähteeseen ja öljy pulppusi itsestään ylös. Nykyään öljyä porataan jo valtamerellä mannerjalustan ulkopuolella, jossa jo koeporaukset maksavat miljoonia yhtä yritystä kohti. Jos öljyä löytyy, paikalle rahdataan valtava öljynporauslautta. Lautalta porataan lähteeseen, joka on monesti kahden kilometrin vesikerroksen ja kilometrin maakerroksen alla. Toiminta on kallista ja hankalaa, kuten Meksikonlahdella viime keväänä nähtiin.\nHelpot, halvat, hyvälaatuiset ja suuret maalla olevat öljykentät ovat pitkälti jo hyödynnetty. Jatkuvasti siirrytään hyödyntämään pienempiä ja vaikeasti saavutettavia öljykenttiä. Niistä saadun öljyn laatu on usein myös huonompaa, esim. korkeampi rikkipitoisuus tai viskositeetti "juoksevuus".\nSamalla odotettava rahallinen tuottosuhde (ROI, return on investment) huononee. Investointien hinta kohoaa ja odotettavissa oleva tuotanto pienenee. Yhtälöön vaikuttaa kuitenkin hinta, jonka kohoamisen ansiosta huonommista kentistä tulee hyödyntämiskelpoisia.\nOn olemassa toinenkin, yhteiskunnan kannalta tärkeämpi tuottosuhde, jossa hinta ei vaikuta - EROEI - energy returned on energy invested. Kuinka paljon energiaa kuluu energian hankintaan. Siinä vaiheessa, kun öljytynnyrin tuottaminen kuluttaa öljytynnyrin verran energiaa toiminnasta tulee järjetöntä ja olemme vaikeuksissa. Öljyn EROEI on laskenut laskemistaan. Sata vuotta sitten tuottosuhde oli 100:1, 1970-luvulla tippunut jo 30:1. Tällä hetkellä tuottosuhteen on laskettu olevan 15-12:1.\nLisätään nyt vielä toinen kasviaiheinen vertaus, kun alkuun päästiin. Jos maanviljelijä saa yhtä istuttamaansa vehnänjyvää kohti 100 tai 15 uutta jyvää, kummassa tapauksessa hän elää leveämmin? Entä missä vaiheessa hän heittää hanskat tiskiin ja toteaa ettei hommassa ole järkeä?\nLähettänyt JJN klo 14:51 0 kommenttia\nTunnisteet: eroei, tuottosuhde, öljy, öljyhuippu, öljyntuotanto\nÖljy on energianlähteistämme ominaisuuksiltaan kaikkein parhain. Sen varannot ovat valtavat, sillä on loistava energiatiheys ja se on suhteellisen turvallinen käsitellä. Öljyä on myös helppo tuottaa, kuljettaa, varastoida ja muokata. Näistä syistä öljy on halpaa ja siitä on tullut yhteiskuntamme tärkein energianlähde. Sen osuus koko maailman energiankulutuksesta on 34% ja lähes kaikki liikenne kulkee öljyllä. Tämän vuoksi maailman talouskasvu - ja sitä myötä elintasomme - on vahvasti sidoksissa halvan öljyn riittävyyteen.\nÖljyntuotanto on kasvanut vuosikymmenestä toiseen ja on tällä hetkellä n. 87 Mb/d - miljoonaa barrelia päivässä. Mikäli haluamme taloutemme ja elintasomme kasvavan, tulisi myös öljyntuotannon kasvaa. Onko tämä kuitenkaan mahdollista?\nÖljyhuippu on väistämätön\nÖljy on uusiutumaton, rajallinen luonnonvara, joten jossain vaiheessa rajaton kasvu törmää luonnon asettamiin rajoihin. Saavutetaan maksimituotanto - öljyhuippu, jonka jälkeen tuotantomäärät kääntyvät laskuun. Kysymys on vain siitä milloin tämä tapahtuu.\nIdean isä, yhdysvaltalainen M. King Hubbert kehitti 1950-luvulla ns. "Hubbertin käyrän". Mallin, joka ennusti, että tietyn alueen öljyntuotanto seuraa "kellokäyrää". Mallinsa avulla Hubbert ennusti Yhdysvaltojen tuotantohuipun osuvan 60- ja 70-lukujen vaihteeseen. Hän osui oikeaan, huippu saavutettiin vuonna 1971. Maailman tuotantohuipun Hubbert ennusti osuvan 90-luvun tienoille. Ennuste ei kuitenkaan toteutunut, syynä kenties 70-luvun öljykriisi joka vähensi tuotantoa merkittävästi vuosiksi.\nTuotantohuipun ovat ohittaneet myös seuraavat maat:\nÖljy täytyy löytää ennen tuotantoa. Nykyään kulutetaan 4 barrelia jokaista löydettyä barrelia kohti. Yhdysvaltojen öljylöytöjen huippu oli 30-luvulla, tästä 40 vuotta eteenpäin ja tuotanto oli huipullaan. Maailman öljylöytöjen huippu oli 1960-luvulla, 50 vuotta sitten.\nOhessa listaa ns. jättiläisöljykenttien löydöistä vuosikymmenittäin (gigabarrelia):\n1910: 15 Gb\n1920: 80 Gb\n1930: 140 Gb\n1940: 200 Gb\n1950: 300 Gb\n1960: 410 Gb\n1970: 220 Gb\n1980: 70 Gb\n1990: 45 Gb\n2000: 30 Gb\nNykyään jonkinlainen konsensus huipun ajankohdasta on vuosien 2000-2020 välillä. Eli nyt.\nLähettänyt JJN klo 16:47 2 kommenttia\nTunnisteet: Hubbert, peak oil, öljy, öljyhuippu, öljyntuotanto\nEnergia on voiman, kappaleen tai systeemin kyky tehdä työtä.\nKaikki organismit tarvitsevat energiaa toimiakseen. Kasvit kykenevät ottamaan energiansa suoraan auringon valosta. Tämän kyvyn päälle rakentuu lähes kaikki elämä maapallolla. Jotkut eliöt saavat energiansa syömällä kasveja, toiset taas syömällä toisia eliöitä. Kaikki elämän käyttämä energia on kuitenkin pääsääntöisesti lähtöisin auringosta.\nOrganismien menestyneisyys on vahvasti sidoksissa niiden kykyyn saada ja käyttää energiaa - siis energiatehokkuuteen. Jos energian hankintaan kuluu enemmän energiaa kuin siitä saadaan, eliö lopulta lakkaa toimimasta eli kuolee. Mitä parempi energiatehokkuus, sitä "lokoisampi" elämä.\nIhmiset ovat jatkuvasti keksineet itselleen uusia energianlähteitä. Alussa energia hankittiin elinympäristöstä yksinkertaisesti etsimällä ruokaa. Kenties ensimmäinen ihmisen energiatehokkuutta parantava keksintö oli tulenkäyttö. Ruoka pystyttiin lämmittämään kasveihin sitoutuneella energialla sen sijaan, että kylmä ruoka lämpenisi vatsalaukussa muun ruumiin lämmöllä. Ruoasta tuli lämmittävä tekijä. Tuon ajan keksintöjä oli myös vaatteet joilla saatiin lämmönhukkaa vähennettyä.\nEnsimmäinen valtava yhteiskunnallinen muutos oli siirtyminen keräilijäkulttuurista maanviljelykseen. Maanviljelys oli helpompaa kuin ruoan perässä vaeltaminen. Energiansaanti oli myös varmempaa. Opittiin myös hyödyntämään ihmiselle kelpaamaton ruoka-aines kotieläimien avulla. Ruohossa oleva energia saatiin käyttöön, kun lehmät muunsivat sen ihmiselle sopiviin muotoihin: maidoksi ja lihaksi. Hevosten ja muiden "työeläimien" avulla ruohon energia saatiin myös muunnettua työksi, esimerkiksi pellon kyntämiseen. Ennen pitkää ihmiset keksivät rakentaa myös koneita joilla saatiin muitakin energianlähteitä hyödynnettyä. Tuuli- ja vesimyllyillä pystyttiin ottamaan tuulen ja veden liike-energia hyötykäyttöön. Viljan jauhaminen ulkoistettiin koneille.\nSeuraava mullistus tapahtui teollistumisen myötä. Teollisen vallankumouksen sanotaan alkaneen höyrykoneen keksimisellä. Höyrykone on tapa muuttaa maankuoreen sitoutunut aurinkoenergia - kivihiili - työksi. Tämä uusi energianlähde oli kaikin puolin mainio. Korkea energiapitoisuus ja loppumattomat varannot. Höyrykoneiden avulla korvattiin vanhoja ja keksittiin uusia tapoja käyttää energiaa. Tuulivoimalla toimivat laivat korvattiin höyrylaivoilla. Keksittiin rautatiet, jotka olivat hevoskärryihin nähden ylivertainen tapa kuljettaa ihmisiä ja tavaraa. Resursseja pystyttiin hyödyntämään entistä paremmin ja koneet korvasivat ihmisiä, jotka kykenivät nyt ryhtymään muihin töihin. Töihin, jotka eivät varsinaisesti liittyneet enää energianhankintaan esim. tutkijoiksi tai poliiseiksi. Yhteiskuntarakenne monimutkaistui ja elintaso parani.\nTällä uralla olemme nyt. Fossiilisilla polttoaineilla toimivat koneet ovat korvanneet ihmiset ja kotieläimet kaikkialla missä vain mahdollista. Esimerkiksi Yhdysvalloissa nykypäivänä vain muutama prosentti ihmisistä toimii maataloudessa, muutaman prosentin työpanoksella pystytään ruokkimaan koko väestö. Koneet ovat helpottaneet ihmisten elämää valtavasti. Tiskikone pesee tiskit, pyykkikone pyykit, auto kuljettaa sinut hetkessä matkan joka ennen olisi kestänyt päiviä, lentokoneista puhumattakaan. Kaikki tämä on mahdollista, koska maankuoreen on varastoitunut miljoonien vuosien kuluessa valtava määrä helppokäyttöistä energiaa.\nMainitsin tekstin alussa organismin energiatehokkuudesta. Ihminen on onnistunut vuosien saatossa ulkoistamaan suuren osan työstään koneille, tästä syystä elämämme on tällä hetkellä todellakin helppoa - vaikka välillä ei siltä tuntuisikaan.\nKysymys kuuluukin, voiko näin jatkua? Mitä tapahtuisi, jos meidän koneiltamme loppuisi energia? Pystyttäisiinkö nykyinen yhteiskuntarakenne ylläpitämään? Voiko tulevaisuutta ennustaa katsomalla menneisyyden kehitykseen ja viivoitinta käyttämällä selvittää tulevan kehityksen kurssi?\nLähettänyt JJN klo 15:38 0 kommenttia\nTunnisteet: energia, energiatehokkuus, fossiiliset polttoaineet, yhteiskunta\nMaailmamme on viimeisen sadan vuoden aikana muuttunut yhä kiihtyvämpään tahtiin. Ihmiskunnan tieteellinen ja tekninen tietämys on ottanut valtavia askeleita eteenpäin lähes joka saralla; atomi on halkaistu ja Kuussa on käyty. Tietokoneiden laskentateho tuplaantuu Mooren lain mukaan joka toinen vuosi.\nIhmispopulaatiolta kesti 200 000 vuotta saavuttaa miljardin yksilön rajapyykki 1800-luvun alussa. Tämän jälkeen määrämme on kasvanut parissa vuosisadassa lähes seitsenkertaiseksi. Seuraavan miljardin lisääminen populaatioon kestää nykyään vain muutaman vuosikymmenen. Yhden henkilön elämässä suhteellisen pitkä aika, historian mittakaavassa silmänräpäys.\nElämme siis eksponentiaalisia aikoja. Tämän blogin tavoitteena on antaa jonkinlaista näkökulmaa vanhaan tuttuun kysymykseen: mihin tämä maailma on oikein menossa? Tarkoitus on valottaa tapahtumassa olevia mullistuksia, joihin valtamedian lamput eivät pahemmin paista. Näitä aiheita ovat mm. öljyhuippu (peak oil) ja teollisuusmaiden veitsenterällä kieppuva taloustilanne.\nMonesti kuulee, että asiat tajuaa paremmin jos niistä kirjoittaa. Niinpä tavoitteena on myös itse ymmärtää paremmin tätä valtavaa tiedonjyväsistä koostuvaa palapeliä, jota myös taloudeksi kutsutaan.\nLähettänyt JJN klo 16:05 0 kommenttia\nTunnisteet: energia, ihmispopulaatio, talous, öljyhuippu


Tervehdys Lopen Lehden yrittäjänumeroon 2020: Yrittäjäystävällinen kunta näkyy myös perheiden palveluissa | Timo Heinonen\nTervehdys Lopen Lehden yrittäjänumeroon 2020: Yrittäjäystävällinen kunta näkyy myös perheiden palveluissa\nBlogi, keskiviikkona 21.10.2020\nYrittäjäystävällinen kunta näkyy myös perheiden palveluissa\nKäytännössä lähes kaikki kunnat haluavat ainakin puheissaan esiintyä yrittäjäystävällisinä. Lähes kaikissa kunnissa törmätään aina myös siihen, että vastaan tulee kritiikkiä, että eihän kunta ole tehnyt mitään meidän yrittäjien hyväksi jne. Näin on ollut aina ja näin varmasti tulee olemaan jatkossakin, vaikka haluamme olla Lopellakin yrittäjämyönteisiä.\nMitä sitten yrittäjämyönteisyys tarkoittaa? Mitä kunnat voivat tarjota yrityksille?\nUsein ensimmäisenä mieleen tulee puheeksi yritystontit. Totta, mutta nekin koskevat vain varsin pientä osaa yrityksistä. Mutta silloin, kun yritys tonttia esimerkiksi tuotantotiloilleen tarvitsee niin sen pitää tapahtua sujuvasti ja helposti. Saman pitää koskea myös kaikkea siihen liittyvää luvitusta rakennusluvista mahdollisiin tarvittaviin poikkeamisiin ja ympäristölupiin. Sujuva lupaprosessi ja reippaasti liikkeelle pääseminen ovatkin yrittäjämyönteisen toiminnan perustaa. Sama koskee myös yrityksen toiminnanaikaisia erilaisia luvituksia. Itse voisin ajatella, että jatkossa tällaiset hoidettaisiin Lopella yhteisessä pyöreässä pöydässä. Pöytään siis otettaisiin luvan hakijat ja kaikki ne viranhaltija, joita kyseisen asian käsittely edellyttää. Siinä voitaisiin yhdessä etsiä ratkaisut eteenpäin pääsemiseksi. Näin ei jäisi avoimia kysymyksiä ja kaikilla olisi heti tiedossa mitä tarvitaan ja miten ne tehdään.\nTiedän, että osan mieleen tuli samantien kuluneen vuoden Lopen kunnan rakennuslupien käsittely. Olemme siitä yleisesti pahoillamme. Pienen kunnan organisaatio on kapea ja herkkä ja nyt meillä on se koettu tällä puolella. Uusi rakennustarkastaja on nyt onneksi jo valittu ja luparuuhkaa lähdetään purkamaan muutenkin. Toivottavasti pian olemme tässäkin ns. normaalissa päiväjärjestyksessä. Nyt emme sitä ole olleet ja siitä pahoittelut. Ja tämä on siis koskettanut kaikkia rakennuslupia tarvinneita. Ja pahoittelut teille kaikille.\nErilaiset luvat kuitenkin koskevat vain varsin pientä osaa yrityksistä. Monet yritykset eivät yritystonttia koskaan tarvitse eivätkä myöskään kunnan myöntämiä luvituksia. Mitä silloin yrittäjämyönteisyys voisi olla?\nMinusta se silloin olisi parhaimmillaan sitä, että aina, kun laki vain sallii niin palvelut ja tuotteet ainakin kunta hankkii omasta kunnastaan. Rakennusurakoita ja kunnossapitoa yms. voidaan hyvin tehdä niin, että mukaan ainakin tarjomaan työtä ja tekemistä löytyy loppilaisiakin yrityksiä. Tätä on syytä vahvistaa ja tehdä siitä ns. uusi loppilainen normaali.\nMutta yrittäjämyönteisyys ja yritysmyönteisyys näkyy muuten myös mahdollisimman hyvinä perheiden palveluina. Yritysten tärkein voimavara on osaava ja työhönsä sitoutunut työntekijäjoukko ja heistä ainakin osa on aina perheellisiä. Silloin tarvitaan varhaiskasvatuksen palveluita, koulujen iltapäivätoimintaa ja kaikkea mikä helpottaa perheiden arkea. Joskus tarvitaan hoitoapua jo aamulla, kun äidin tai isän on lähdettävä töihin, joskus iltaisin, viikonloppuisin ja jopa öisin. Jos nämä eivät toimi, niin vaikea on yrityksen Lopella toimia ja saada työntekijöitä. Ja tähän kokonaisuuteen kuuluu muuten myös kunnan palvelut laajemminkin. Koetaanko Loppi hyväksi paikaksi asua ja elää. Kasvattaa myös lapsia. Ja onko se edes täällä mahdollista. Pitää olla.\nJa tässä muuten tärkeässä roolissa on myös lääkäripalvelut ja työterveyshuollon palvelut. Lopella on nyt jonkin aikaa toiminut yksityinen lääkäriasema, joka on näitä palveluita useammille yrityksillekin jo tarjonnut. Itse kuitenkin pidän välttämättömän tärkeänä, että myös kunnallinen terveyskeskus vielä Lopelle takaisin saadaan. Se on elinvoimaisen kunnan yksi peruskivi. Tehdään sen eteen yhdessä työtä.\nHaluan näillä sanoilla tervehtiä loppilaisia ja Lopella toimivia yrityksiä. Käytetään itse kukin näiden yritysten palveluita ja ostetaan näiden tuotteita. Se on yksi tae varmistaa yhä paremmat palvelut Lopella tulevaisuudessakin.\nTagit: Lopen Lehden Yrittäjänumero, Lopen Lehti, Lopen Yrittäjät, Suomen Yrittäjät, Yrittäjänumero, Yrittäjäystävällinen kunta,


Uusi Länsiterminaali | Sweco.fi\nSwecon asiantuntijat vastasivat rakenneteknisiin haasteisiin\nUuden rakennuksen runko koostuu terminaaliosasta ja kahdesta terminaalin molemmin puolin olevasta matkustajakäytävästä. Kantavan rungon muodostavat teräsliittopilarit, teräspalkit ja -ristikot, betonielementeistä tehdyt porrastornit, paikallavalu- ja betonielementtipilarit sekä betonielementtipalkit.\nArkkitehtuurilla on kohteessa suuri painoarvo. Se asetti rakennesuunnittelulle ja valmistukselle haasteita. Terminaalissa näkyvien jäykisteiden määrä on hyvin rajallinen ja rungossa onkin käytetty kehäjäykistystä, joka tuo lisähaasteensa liitossuunnitteluun. Betonielementtien suunnittelussa ulkonäölliset asiat korostuivat porrastornien ja seinien saumajakoja suunniteltaessa. Kaikissa kohteen rakenneratkaisuissa esteettisyydellä oli merkittävä rooli.\nHaastetta kohteelle toi myös geometria. Terminaalin rungon muoto on monimuotoinen ja se sisältää kaksoiskaarevaa kattopintaa, vinoa propellimaista räystäs- ja julkisivupintaa sekä korkeita lasiseiniä.\nKohteen monimuotoisen geometrian ja arkkitehtuurin lisäksi suunnittelussa oli äärimmäisen tiukka aikataulu. Luonnossuunnittelu aloitettiin vuoden 2015 helmikuussa ja rakentaminen käynnistyi syyskuussa. Tiukassa aikataulussa korostui eri suunnitteluosapuolien tiivis ja hyvä yhteistyö, jossa olennaisena osana oli viikoittain päivitetty tietomalli.\nTietomalli laajasti käytössä\nUudessa länsiterminaalissa käytetttiin tietomallinnusta laajasti niin suunnittelussa, toteutuksessa kuin valmistuksessakin.\nTietomallia käytettiin jo luonnosvaiheen arkkitehtisuunnittelussa. Suunnitteluratkaisujen edetessä varsinaiseen toteutussuunnitteluun mallinnustyössä hyödynnettiin jälleen tietomallia. Toteutussuunnittelun tietomallista tulostettiin työpiirustukset, kuten pohjapiirustukset ja leikkaukset ja sitä hyödynnettiin myös 3D-visualisointeihin.\nMyös suunnitelmien yhteensovittamisessa tietomallintaminen on ollut keskeisessä asemassa.\nSwecon rakennesuunnittelijat käyttivät suunnittelussa Tekla Structures -ohjelmistoa. Koko kantava rakennusrunko on tehty mallintaen, ja myös paikallavalujen raudoitukset on mallinnettu perustuksissa. Eri materiaaleista koostuvan rungon suunnittelua on tehty samanaikaisesti mallintaen samaan malliin eri toimipisteissä. Sähkösuunnittelussa mallinnettiin kaapelihyllyt ja -putket, valaisimet sekä reikävaraukset seinissä.\nUrakoitsija käytti yhdistelmämallia aktiivisesti työmaalla ja hyödynsi tietoja päivittäisessä työssään. Elementtitoimittajilla tietomallit olivat käytössä niin valmistuksessa kuin asennuksissakin.\n”Tietomallikoordinoinnilla on ollut keskeinen rooli suunnitelmien yhteensovittamisessa. Tiukka suunnitteluaikataulu edellyttää jatkuvaa kommunikointia suunnittelijoiden kesken ja tietomallien yhteensovituspalavereita on pidettävä säännöllisesti. Yhdistelmämalli havaintoineen on ollut kaikkien projektiosapuolien käytettävissä ja kommentoitavissa”, kertoo hankkeen tietomallikoordinaattori Antti Hämäläinen Swecolta.\nTietomalli on avain parhaaseen mahdolliseen lopputulokseen\n”Tietomallia on hyödynnetty tässä hankkeessa laaja-alaisesti. Erittäin hankalasta geometriasta huolimatta rakenneosien mittatarkkuus ja paikalleen sopiminen on toteutunut hyvin”, Hämäläinen kertoo.\nTyömaa on hyödyntänyt mallia oman työnsä suunnittelussa ja järjestelemisessä sekä kommunikoinnissa osapuolten välillä.\nTietomallin avulla rakennuksen sisäinen geometria on avautunut myös muille suunnittelijoille. Kohteen muodon ja tilojen liitännät toisiinsa olivat huomattavasti selvempiä tietomallin perusteella, ja entistä suurempi osa suunnittelusta pystyttiin tekemään etukäteen.\n"Tilaajan näkökulmasta tietomalli on erinomainen työkalu eri suunnitelmien yhteensovittamisessa ja osaltaan edesauttanut teknisesti vaativan ja aikataulullisesti haastavan hankkeen edistymistä. Tietomallin ansiosta myös suunnitelmat ovat tulleet tilaajalle havainnollisemmiksi."\nProjektinjohtaja Ari Parviainen, Helsingin Satama Oy\n"Terminaalissa näkyvien jäykisteiden määrä on hyvin rajallinen ja rungossa onkin käytetty kehäjäykistystä, joka tuo lisähaasteensa liitossuunnitteluun. Betonielementtien suunnittelussa ulkonäölliset asiat korostuivat porrastornien ja seinien saumajakoja suunniteltaessa. Kaikissa kohteen rakenneratkaisuissa esteettisyydellä oli merkittävä rooli. "\nOsastopäällikkö Tomi Eloranta, Sweco


Ruokailmiö: Helppo suklaamoussekakku\nLähettänyt Katjuzqa klo 14.15\nHeidi 6. toukokuuta 2012 klo 14.41\nMinä pohdin juuri tätä samaa, kun ajattelin tehdä moussekakkua ensi viikolla. Periaatteessa itseäni ei hirvitä kypsentämättömien kananmunien syönti, mutta kahviseuraani todennäköisesti oudoksuttaisi moinen. Sitten ajattelin, että en muutenkaan tee nyt suklaamoussekakkua, kun pakkasesta pitää vajuttaa omenasosetta. Teenkin siis tuorejuustokakun :)\nKatjuzqa 6. toukokuuta 2012 klo 20.53\nJos päätät kokeilla moussekakkua, niin tämä on hyvä versio siis ilman kananmunaa.\nMutta nyt on kyllä tosiaan aika tyhjentää pakastimia ja hillovarastoja, sihenkin liittyen tässä ohjeita on tulossa. Tuorejuustokakut maistuvat aina!\nPäivi / Inkiväärihillo 9. toukokuuta 2012 klo 19.06\nKuulostaa aika perinteiseltä tavalta tehdä juustokakku :) ei niihin munkaan mielestä kananmunaa tarvitse laittaa. Maistuis pala (tai toinenkin) :P\ninnas** 11. toukokuuta 2013 klo 19.08\nTosi maukasta kakkua kyllä.. :)\nkannattaa kyllä kokeilla myös laittaa joukkoon uutta philadelphian marabou suklaatuorejuustoa.. :)\nKokeilin ja pohjaan käytiin minttudominoita ja koristelin Marianne-rouheella. Käytin mousseen puolet maitosuklaata ja puolet tummaa. Ihana resepti, kymmenen pistettä! :)\nKatjuzqa 13. kesäkuuta 2013 klo 22.08\nMinttudominot sopiikin tähän varmasti superhyvin!\nRoosaw 3. marraskuuta 2013 klo 18.21\nPystyyköhän tämän saman toteuttamaan ihan vaan torttuvuokaan, koska meidän taloudesta ei löydy irtopohjavuokaa :/\nvarmaan pitäisi täytteen määrä puolittaa kun halkaisija 28cm?\nKatjuzqa 5. marraskuuta 2013 klo 16.48\nNo, muistaakseni tämä kakku ei ole kamalan korkea. Jos esimerkiksi kakku on 4 cm korkea 24 cm vuoassa, niin se tarkoittaa hieman alle 3 sentin korkeutta 28 cm vuoassa. Harvassa piirakkavuoassa on niin korkeat reunat, mutta reinat voi väsätä leivinpaperista, koska kakku on hyytyvä ja poistaa sitten, kun kakku on hyytynyt. Täytteen puolittaminen tekee tortusta tosi matalan.\nPohjan määrää pitää hieman lisätä eli digestivejä 230 g ja voita 90 g.\nAnonyymi 22. toukokuuta 2014 klo 12.47\nMinkä verran kannattas laitta liivatelehtiä jos tuplais tuon moussen, että tulis korkeampi kakku tuohon 24cm vuokaan...?\nKatjuzqa 1. kesäkuuta 2014 klo 21.26\nLuulen, että tuplattuna täyte on liian suuri, kakusta voi tulla liiankin korkea. Mutta jos nyt ihan tuplaa, niin kyllä nuo liivatteetkin on sitten tuplattava. Tosin, suklaahan tässä kakussa on myös hyydyttävä tekijä, joten myös kuutisen lehteä varmasti riittäisi.\nAnonyymi 28. kesäkuuta 2014 klo 19.20\nsuklaan voi sulattaa heti ensimmäiseksi,ettei tarvi varoa sitten että onko se kuumaa.ehtii jäähtyä,kun tekee sen jälkeen loput hommat((= en ole vielä kokeillut,mutta tulen kokeilemaan.\nVoiko kakun pakastaa??\nKatjuzqa 16. heinäkuuta 2015 klo 14.48\nVoi ehdottomasti pakastaa. Itse laitan vähintään 2 pussiin ettei pakastimesta tartu mitään hajuja tai makuja. Parisen viikkoa ainakin säilyy, pidemmästä ajasta ei ole kokemusta. Hyydytä siis kakku tavalliseen tapaan ja pakasta sitten. Kakun voi myös leikata annospaloihin. Sitten hidas sulatus jääkaapissa.\npentukissa 12. kesäkuuta 2016 klo 17.45\nMinkä kokoiseen irtopohjavuokaan tää ohje siis on? Kaikilla tuntuu aina olevan pienempi vuoka kuin mulla ja jää kakut surkeiksi lätysköiksi.\nKatjuzqa 16. kesäkuuta 2016 klo 9.39\nOlen tehnyt 24 cm vuokaan, mutta paras saattais olla 22 cm. Muistaakseni tämä oli kuitenkin ihan kivan korkuinen, n. 4 cm. Nopeasti saa lisää näyttävyyttä, kun tekee pinnalle kermapusotukset, vaikka annosruusut ja vuolee päälle vielä suklaalastuja.\nAnonyymi 3. huhtikuuta 2017 klo 22.31\nPelkkään moussekakkuun ei välttämättä tarvitse liivatettakaan, kunhan vain suklaa on tummaa, se kovettaa vaahdon jääkaapissa. (Kannattaa kuitenkin vaahdottaa mahdollisimman kovaksi) Mahtaakohan tuorejuusto muuttaa tilannetta ja tehdä hyydyteaineen välttämättömäksi?\nKatjuzqa 10. huhtikuuta 2017 klo 16.30\nHei! Olet oikeassa, hyytyy pelkällä suklaallakin. Mulla on esimerkiksi täällä blogissa yksi valkosuklaakakku tehty ilman liivatetta. Suklaan määrä on vaan se juttu, et jos tekee ison kakun ja hyydyttää pelkällä suklaalla, niin sitä laitetaan joissain ohjeissa jopa 600 g. Mutta itse usein pienennän liivatteen määrää, jos käytän valmiita ohjeita, se on usein hieman ylimitoitettu. Tässäkin kakussa varmasti riittäisi vähempi. Jos kävisin kokeilemaan tätä ilman liivatetta, nostaisin suklaan määrään 300g ja käyttäisin Flora vanillan tilalla ihan kuohukermaa ja vatkaisin jämäkäksi.\nAnonyymi 27. syyskuuta 2017 klo 14.44\nMinä aijon kokeilla tehä tätä ku mun pikkuveli on kanamunalle allerginen. KOKEILEN!\nKatjuzqa 3. tammikuuta 2018 klo 9.52\nTämä kakku käykin hyvin kananmuna-allergisille.\nTästä on helppo tehdä myös muihin ruokavalioihin sopivaa.\nGluteeniton: vaihda pohjan keksit gluteenittomiksi.\nVaihda pohjan voi maidottomaan margariiniin. Täytteen voi tehdä vispaamalla 2,5 dl soijakermaa vaahdoksi ja lisäämällä siihen tummaa (maidotonta) suklaata noin 200 g. Lisää tarvittaessa sokeria, mutta muut ainekset jäävät pois. Silloin ei tarvita liivatetta jähmettämään kakkua.


Hälytysjärjestelmä, HD-kamera ja sireeni yhdessä.\nÄlykäs turvakamera varustettuna sisäärakennetulla sireenillä. Somfy One on kodin täydellisin (tai älykkäin?) turvakamera. Asenna se strategiseen paikkaan, aktivoi Somfy Protect -sovelluksella, ja asia on sillä selvä! Jos kamera havaitsee liikettä, hälytys laukeaa, saat viestin älypuhelimeesi ja näet reaaliajassa mitä on tapahtumassa.\nSomfy One on helposti laajennettavissa muilla Somfy Protect -lisävarusteilla, kuten ikkuna- ja ovianturilla.\nÄlykäs turvakamera varustettuna sisäärakennetulla sireenillä.\nSomfy One on kodin älykäs turvakamera, joka tekee paljon enemmän kuin vakiokamera. Somfy One on myös liiketunnistin, joka tallentaa välittömästi mahdollisen murtoyrityksen. Ja äänekäs sireeni, joka pitää murtautujat loitolla.\nSe antaa sinulle turvallisuuden tunnetta. Somfy One toimii täysin itsenäisesti ja sen ainutlaatuinen design sulautuu omaan sisustukseesi. Asenna se vain strategiseen paikkaan ja aktivoi Somfy Protect -sovelluksella, ja asia on sillä selvä!\nSireeni (90 dB) karkottaa tunkeutujat välittömästi pois. Halutessasi voit ilmoittaa asian heti poliisille sovelluksen kautta. Entä jos sinuun ei saada yhteyttä? Ei hätää. Voit lisätä sovellukseen useita ihmisiä, jotka saavat viestin epäilyttävistä tapahtumista. He voivat ryhtyä välittömiin toimenpiteisiin. Lisäksi voit myös kytkeä sireenin pois päältä sovelluksen avulla.\nJos sinulla on lemmikkejä, voit määritellä Somfy Onen niin, ettei kamera reagoi, jos oma lemmikkisi kulkee objektiivin ohi.\nSomfy One suojaa myös yksityisyyttäsi, sillä heti kun astut huoneeseen, kameran suljinkansi sulkeutuu. Siten kukaan ei näe mitä on tekeillä. Voit laajentaa Somfy Onen muilla Somfy Protect -lisävarusteilla, kuten ikkuna- ja ovianturilla.\nHD-videokamera: neulanterävät kuvat varmistavat, ettei mitään jää huomiotta\nAktiivinen suljinkansi: yksityiselämäsi on suojattu automaattisesti\nYhteensopiva: voit laajentaa sitä monilla näppärillä Somfy Protect -lisävarusteilla.\nYhteensopiva esimerkiksi IFTTT-, Nest- ja Amazon Alexa -palvelujen kanssa\nx 2 Savuilmaisin\n119,98 € 99,98 € Save£ 20,00 € Ilmainen Toimitus 5 työpäivää\nNormaallihinta: 149,99 €\nErikoishinta: 112,49 €


Metsähallituksen suositut Eräpassi-tehtävät uudistetaan - Erälupia ja elämyksiä\nMetsähallituksen suositut Eräpassi-tehtävät uudistetaan\nKoululaisille ja kerhoille suunnattu opetuspaketti julkaistaan uudistettuna vuonna 2022. Nykyiset Eräpassi-materiaalit ovat osin vanhentuneet.\nEräpassi-tehtäviä on neljälle ikäryhmälle: 1.–3. luokat, 4.–6. luokat, yläkoulu ja lukio. Tehtävät käsittelevät neljää aihekokonaisuudesta, jotka ovat jokamiehenoikeudet, kalastus, luonnossa liikkuminen ja riistanhoito. Koulujen lisäksi tehtävät sopivatkin hyvin esimerkiksi eräaiheisille kerhoille.\nEräpassi suoritetaan tekemällä kolme tehtävää kustakin aihekokonaisuudesta. Suoritukset merkitään Eräpassi-vihkoon. Jokainen Eräpassin suorittanut saa diplomin.\nEräpassi-materiaalit ovat toistaiseksi pois käytöstä päivityksen vuoksi. Uudistetut tehtävät ja materiaalit julkaistaan vuoden 2022 aikana.